Sediakan Tisu, Anda Pasti Menitiskan Air Mata Merindui Ibu Anda Selepas Membaca Ini.

Sempena di bulan ramadan yang mulia ini, kami kongsikan kepada anda satu surat anak kepada ibunya yang telah pergi buat selama-lamanya. Semoga apa yang kami kongsikan ini boleh dijadikan iktibar kepada semua orang.

Mak…..
Terlalu bosan rasaa duduk membilang hari…..
Dah hampir sepuluh bulan mak pergi,
Rasanya baru semalam mak peluk kiter kan sejuk syahdu masih terasa lagi nih….

Mak tau tak…….
itu lah pertama kali mak peluk anak mak yang nakal ni sejak kiter dewasa…..
dan itu juga terakhir kali nya.
Emmmm…rupanya mak dah tau mak nak pergi jauh…..
nak tinggal kan anak2 mak….. nak tinggal kan dunia fana ni……

mak macam dah sedia…..
Seminggu sebelum tu……
mak dah menganyam tikar mengkuang 3 helai…..
Akak kata sampai ke pagi mak anyam tikar tuu….
tanpa rasa mengantuk, tanpa rasa letih……
kakak pun rasa hairan…..
mak tak penah buat gitu…..

pastu mak pasang radio kecil di sebelah mak……
tapi mak seolah2 tak sedar bahawa rancangan radio tu siaran siam …….
kengkadang siaran indonesia ..
mak terus tekun menganyam…
Rupanya tikar yang telah mak siapkan tu di gunakan untuk mengiringi mak ke kuburan…

Pastu mak sapu sampah sekeliling rumah bersih2….
pastu mak jemur karpet-karpet. ..
pastu mak ubahkan sofa ke tempat lain..
mak biarkan ruang tu kosong..
rupanya kat situ jenazah mak diletakkan..

paling menarik sekali mak bgtau kat maner sume duit dan barang kemas mak..
ada kat dalam almari…..
ada kat dalam dalam beg…..
ada dalam ASB…..
ada kat dalam Tabung Haji..
mak cakap tak berapa cukup lagi……
ada kat dalam gulung tikar…..

masa tu mak perasan takk..??
kiter gelak sakan bila mak bgtau duit dalam gulung tikar…
kiter kata mak ni memang pesenn lama laaa…
mak cuma gelak jer…
eeemmm…bahagiaa nya saat ituu..

Mak…..
Hari tu hari sabtu 18/08/1999 pukul 3 petang mak tiba2 sakit perut…..
bila malam tu kiter sampai dari KL…..
mak dah dalam kesakitan.
Akak dan abang kat kampong semua dah pujuk…..
mak tetap takmau pi hospital…. .
dan cuma tinggal giliran kiter sahaja yang belum pujuk..
Mak kata mak takmau duduk dalam hospital…. .
tapi kiter berkeras juga pujukk..
nanti di hospital ada doktor…
ada ubat untuk mak..
kat rumah kami hanya mampu sapu minyak dan urut jer..

Mak tetap tak bersetuju… ..
mak memang degil..
tak salah, anak mak yang ni pon mengikut perangai mak tu..
Tapi akhirnya bila melihat keadaan mak makin teruk….
mak sakit perut sampai nak sentuh perut mak pon sakit
kami adik beradik sepakat hantar juga mak ke hospital…. ..

Mak…..
amponkan kami semua…
kami nak mak sehat…
kami sayang mak…
kami tak mau mak sakit…
kami terpaksa juga hantar mak ke hospital….
ampon kan kami yer mak….

Mak…..
Malam itu abang bawa mak ke hospital
dan itu lah pertama dan terakhir kali mak naik kereta kiter…
Masih terbayang betapa ceria dan gembiranya mak,
kiter kata nak beli kereta….
Mak asyik tanya ajer..
cukup ker duitt..
kiter jawab pula…
kalau tak cukup, mak kan banyak duit…
mak gelak ajerr…..

Lepas tu bila kereta kiter sampai….
mak buat kenduri kesyukuran… ….
Dan kiter masih ingat lagi…
bila kiter eksiden terlanggar Ah-Chong naik motor…..
Punya la kiter takut…
kiter warning kakak kiter jangan sesekali bgtau kat mak…..
Bila balik sahaja kampong….
kiter cepat-cepat simpan keta dalam garaj…..
Tapi mak perasan juga bumper depan kemek…
mak tanya kenapa…?
Selamba jerr kiter jawab terlangar pokok bunga…..

Mak….
tujuan kiter menipu tu supaya mak tak risau…
Maafkan kiter kerana sampai mak pergi mak tak tau hal sebenar…
mak, kiter menipu mak kan ..
ampon kan kiter…..
Mak…..
Jam 4.30 pagi 19/08 /2006
Bila tiba aja kat hospital…..
nurse tengah balut mak dengan kain putih…….
mak mesti nampak kiter jatuh terduduk di lantai hospital…
Mesti mak nampak abang cium dahi mak…..
Mesti mak nampak akak baca doa untuk mak….
Mesti mak nampak adik terduduk kat kerusi kat sudut itu…
mesti mak nampak semua tu kann…kann. .kannn

Mak tau tak….
Pagi tu balik dari hospital jam 5.20 pagi kiter mamandu dalam keadaan separuh sedar…
Adik kat sebelah diam melayan perasann…
Kenangan bersama mak berputar dalam kepala ini…
jalan di depan terasa makin kelam…..
airmata dah tak mampu di tahan….
Masa tu seandainya apa-apa terjadi di jalan itu kiter rela…
Namun alhamdulillah akhirnya kiter sampai juga…
di sebab kan pagi masih awal, jadi jalan tu lenggang..
kosong. …sekosong hati ini…..
Sepanjang perjalanan terasa kedinginan subuh itu lain benar suasananya.. …..
terasa syahdu dan sayu…dinginnnn. ….

Mak……
Kiter masih ingat lagi….
Kiter baca AlQuran kat tepi mak temankan mak…
Jam 11.00 pagi mak di mandi kan ….
Anak2 mak yang pangku masa mak mandi….
Mak mesti rasa betapa lembut nya kami mengosok seluruh tubuh mak…..
Kiter gosok kaki mak perlahan lahan…..
Mak perasan tak…..?

Makcik yang mandikan mak tu pujuk kiter…..
Dia kata…” dikk…jangan nangis…kalau sayang mak jangan buat gitu…jangan nangis ya..”
Bila makcik tu kata gitu…
lagi laaaa laju airmata ni…
tapi kiter kawal supaya tak menitik atas mak….

Mak…..
Sampai takat ini surat ni kiter tulis…..
kiter nangis ni…..
Ni kat dlm bilik…baru pukul 4.00 pagi….
Takder orang yang bangun lagi…..
kiter dengar nasyid tajuk “anak soleh” kiter sedih…
kiter rindu kat mak….!
Takpa la….
nanti bila kita selesai sembanyang subuh,
kiter baca yassin untuk mak…
mak tunggu ya..!
Mak..
Sebelum muka mak di tutup buat selamanya… .
Semua anak2 mak mengelilingi mak…
menatap wajah mak buat kali terakhir….
Semua orang kata mak seolah2 senyum aja…
Mak rasa tak….
masa tu kiter sentuh dahi mak….
kiter rasa sejukkkk sangat dahi makk…..
Kiter tak mampu nak cium mak…
kiter tak daya….
kiter tuliskan kalimah tauhid kat dahi mak dengan air mawar…
Airmata kiter tak boleh tahan….
Mak mesti ingat kan yang anak mak ni jadi imam solat jenazah untuk mak…
tapi kite suruh tok imam bacakan doa sebab kite sebak…..

Jam 12 tengahari mak diusung keluar dari rumah….
Akak pula dah terkulai dlm pelukan makcik…
badan akak terasa panas…
makk…
anak mak yang seorang tu demam….

Mak tauu…
cuma akak sorang saja anak mak yang tak mengiringi mak ke tanah perkuburan.. .
Mak…..
Hari2 ku lalui tanpa kewujudan mak lagi…
Begitu terasa kehilangan mak…
boleh kata setiap malam selepas maghrib anak mak ini berendam airmata…
Dan sampai satu tahap….
masa tu malam jumaat selepas maghrib….
Selepas kiter baca yassin ngan kawan-kawan. ….
entah kenapa biler kat bilik kiter keluarkan gambar2 mak pastu apa lagi…
semakin kiter tenung terasa semakin sayu…
tangisan tak dapat dibendung…

Mak tauu…
kiter cuba bertahan…
memujuk diri sendiri tapi tak juga reda…
Kiter rasa nak telefon mak…..
nak cakap dengan mak…..
anak mak yang ni dah tak betul kan ..?
Dan akhirnya dalam sedu sedan itu kiter telefon kampong….
Kiter cakap dengan kakak..kiter nangis lagi…
Puas la kakak memujuk kiter…
Akak kata…” tak baik laa nangis aje..doa lah untuk mak..”
Dan akhirnya akak juga nangis…..

Mak tau tak..
di saat itu kerinduan terasa menusuk sehingga ke hulu hati…
rasa nyilu sangat…
menusuk-nusuk sehingga terasa begitu sakit dalam dada ni….
Sampai sekarang bila kerinduan itu menjelma….
hanya sedekah al-fatihah kiter berikan…..

Mak….
cukup la sampai sini dulu….
kawan kiter dah ketuk pintu bilik tu….
kejap lagi kami nak pergi solat subuh kat masjid…
selalunya, kiter yang bawak mak naik motor kan ….
kali ni kiter jalan kaki dengan kawan pulak…
esok kiter ingat nak tulis surat kat ayah pula….
Mula2 kiter tak tau nak hantar mana surat nih….
pastu kawan kiter bgtau…
simpan je buat kenangan..
Kiter cuma tau alamat ni aje…
Takper yer mak…
Kiter kasi orang lain baca…
Kiter stop dulu…
sebab kawan kiter dah lama tunggu tu…
akhir kata untuk mak,
I LOVE YOU SO MUCH
dan jutaan terima kasih kerana membesarkan kiter…
memberi seluruh kasih sayang dari kecil sampai masuk sekolah..
sampai masuk univesiti….
sampai kiter boleh rase naik kapal terbang…
boleh rasa duduk kat negara orang…
sampai akhir hayat ini jasa mak tak akan mampu kiter balas..

Sekian terima kasih mak.
Yang Benar Anak Mak Yang Dah Tak Degil

Ps: Kongsikan cerita ini dengan harapan semua yang melihat cerita ini akan mendapat kebaikan pada cerita ini.
Sumber: Iluvislam


Sedih Berpisah Dengan Wira ‘Lejen’, Netizen Setuju Dengan Rhys Kereta Tempatan Ini Tahan Lasak

Setiap orang mempunyai kenderaan kesayangan yang mempunyai nilai sentimental sangat bermakna yang tidak boleh ditukar ganti dengan timbunan wang ringgit, mahupun segunung emas.

Baru-baru ini Rhys William, pembina konten dari Britain terkenal di Malaysia berkongsi rangkuman video dia terpaksa berpisah dengan Proton Wira yang diberikan nama ‘Wira Lejen’ yang dimilikinya sejak 2015, dua tahun selepas dia mula berhijrah ke negara ini.

A post shared by Rhys William (@si_rhys)

Dalam video itu, Rhys berkongsi detik-detik beliau susah-senang bersama ‘Wira Lejen’ kesayanganya itu seperti membawa kereta berkenaan keluar hiking seluruh semenanjung, berjalan-jalan sehingga Singapura, kenderaan utama untuk pergi-balik lokasi kerja dan membesarkan anak sulung lelakinya.

Tidak dilupakan juga beberapa beberapa cabaran yang Rhys selitkan bersama  apabila tayar keretanya meletup, enjin overheat, rosak secara tiba-tiba dan pernah dilanggar pengguna jalan raya lain.

“Berakhir satu zaman saya bersama ‘Wira Lejen’ ini. Kereta pertama saya yang jadi teman saya sepanjang 7 tahun ini. Banyak kenangan bersamamu. Walaupun Proton Wira memang lasak dan tetap steady, akhirnya sampai pengakhiran dia Goodbye,” petik perkongsian Facebook Rhys.

Netizen juga rasa terkesan apabila menonton video berdurasi seminit itu. Ramai akui kereta buatan tempatan yang mula dilancarkan pada 1993 dengan pelbagai jenis varian itu memang tahan lasak dan mampu digunakan seperti biasa sehinggalah ke hari ini.

Ini bukan kali pertama Proton Wira dihargai oleh orang dari luar negara, sebelum ini juga pernah dua orang pemuda membawa kereta itu masuk ke litar Nürburgring dan orang Arab bergambar dengan penuh gaya bersama kereta berkenaan.

Bak kata Rhys — “Zaman melahirkan Wira. Wira mencorakkan zaman.”

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Proton Wira disenaraikan sebagai ‘kereta panas’ yang sering menjadi buruan orang ramai. Baca lebih lanjut melalui pautan di bawah.

Proton Wira Kekal Model Paling Banyak Dicuri Sepanjang Awal 2019

Proton Wira Paling ‘Dicari’ Pencuri, Rekod Kes Kecurian Tertinggi

Proton Wira Tular Hilang Ditemui Dalam Keadaan Togel, Dileraikan Dalam Tempoh 2 Jam Sahaja


Sedih Dengan Pemergian Siti Sarah, Siti Nurhaliza Sekadar Mampu Nyanyi 2 Baris ‘Aku Bidadari Syurgamu’

Tular di media sosial sejak awal pagi 9 Ogos apabila penyanyi dan selebriti Siti Sarah dimaklumkan menghembuskan nafas terakhir pada jam 5.13 pagi. Pengumuman tersebut telah dimaklumkan oleh suaminya Shuib.

Berita pemergian Siti Sarah bukan sahaja memberi kesan besar kepada ahli keluarga Shuib malah turut membuatkan seluruh negara berduka atas pemergian wanita hebat ini di mana satu per satu berita kebaikan mengenai arwah Siti Sarah yang dikongsikan oleh orang ramai.

Terbaharu, tular sebuah video Dato Sri Siti Nurhaliza yang sedang menjalani rakaman acara virtual di mana pihak penganjur telah memilih lagu Aku Bidadari Syurgamu.

Dimaklumkan Dato Sri Siti Nurhaliza pada sebelum rakaman turut meluahkan rasa bimbang tidak dapat membawa lagu tersebut dan ternyata berlaku apabila beliau dalam rakaman tersebut sekadar mampu menyanyikan dua baris lagu tersebut kerana sedih mengenangkan pemergian Siti Sarah.

Difahamkan pihak pengajur yang memahami situasi yang berlaku akur untuk menukar kepada lagu lain dalam memudahkan Dato Sri Siti Nurhaliza menyanyikan lagu tersebut pada acara virtual tersebut. Berikut merupakan respon netizen mengenai video terbaru Dato Sri Siti Nurhaliza ini.

Menerusi tinjauan di media sosial, pemergian Siti Sarah nyata memberi kesan besar bukan sahaja buat keluarga Shuib malah kepada rakan artis dan para netizen yang lain.

Tular pada hari ini apabila seorang YouTuber dikecam selepas sanggup melakukan konten melawat kubur arwah Siti Sarah di YouTube dalam usaha mengejar view.

Tidak Sensitif Buat Konten, Tindakan YouTuber Mahu Kejar ‘Views’ Dikecam Netizen

Dua Bulan Sebelum Meninggal Dunia, Nadir Al-Nuri Dedah Amalan Yang Dilakukan Siti Sarah


Sedih Dikritik ‘Pedas’ Oleh Mas Idayu, Sissy Iman Batal Pelancaran Dan Jual Album Dengan Harga Rendah

Umum mengetahui bahawa Sissy Iman telah menangis selepas menerima kritikan hebat oleh Mas Idayu di pentas pertandingan nyanyian, Famili Duo dan hal tersebut telah menjadi bualan ramai.

Terbaharu, Sissy Iman telah memuat naik sekeping gambar yang memaparkan albumnya yang dirakam pada tahun lepas di Abbey Road, London. Menurutnya, album tersebut sepatutnya dilancarkan bersama merchandise seperti cawan, t-shirt dan lain-lain pada 2 Februari ini.

A post shared by Sissy Imann (@sissyimann)

Akan tetapi, Sissy mengatakan dirinya hanya mahu jual album tersebut pada harga RM20 selepas sudah tidak berasa teruja lagi untuk perasmian album itu. Malah, Sissy mengatakan dia terpaksa letakkan bayaran kerana perlu menampung beberapa kos penghasilan album.

“Album ni memang telan banyak sangat cost dan semua sissy tanggung sendiri atas duit cari makan selama hampir 10 tahun merangkak dalam industri.

“Tapi i think i can’t even look at it tanpa rasa sedih jadi im letting this album go as donation saja.” tulis Sissy.

Menjengah ke ruangan komen, rata-rata rakan selebriti memberikan kata-kata semangat kepada Sissy Iman dan berharap dia tidak berputus asa. Para peminat juga berkata akan terus memberikan sokongan kepadanya.


Sedih EX5 Kesayangan Dicuri, Peminat Pantas Bantu Cari Motosikal Pa’din Musa

‘Otai’ skateboarder negara, Pa’din Musa sebentar tadi berkongsi kesedihan motosikal kesayangannya, sebuah Honda EX5 telah dicuri ketika beliau sedang makan tengah hari di Kepala Batas, Pulau Pinang.

Menurut Pa’din, motosikal berkenaan mungkin hanya EX5 biasa tetapi baginya, ia penuh dengan memori yang tidak dapat dilupakan walaupun Pa’din mempunyai beberapa lagi model motosikal hebat dalam simpanan.

Walaupun baru diumum sekitar 1 jam yang lalu, ramai yang bersimpati dan pantas membantu bagi mencari motosikal berkenaan. Disebabkan PKPB yang masih lagi berlangsung, motosikal berkenaan semestinya masih lagi berlegar di sekitar Kepala Batas dan daerah lain di Pulau Pinang.

Motosikal EX5 Pa’din Musa ini pernah muncul dalam dokumentari 150CC Skate Tour oleh Abah & Sons di mana mereka berkonvoi lebih 500km dari Kepala Batas ke Terengganu. Siapa yang mempunyai motosikal Honda EX5 ini pasti tahu perit kehilangan motosikal legend ini. Semoga ditemukan kembali Pa’din dengan motosikal kesayangannya.

Ini pula kisah berkenaan kasut Pa’din Musa yang anda boleh baca. Klik pada pautan di bawah.

Kasut Vans Tikar Mengkuang Edisi Khas Pa’din Musa Terjual Dengan Harga RM4,902

‘Sold Out’ Hari Pertama, Kasut Vans x Pa’din Musa Dijual Kembali 3 Kali Ganda Harga Asal

Pa’din Musa Kecewa Adik Fatin Syahirah Dibuli Netizen


‘Sedih Lihat Fasiliti Stadium’ – Netizen Kecewa Dengan Keadaan SNBJ Yang Dibanjiri Air

Sebelum ini, jadi bualan ramai apabila tular tindakan beberapa staf stadium menggunakan penyodok dan juga kadbod untuk keluarkan air yang bertakung dari padang ketika perlawanan Malaysia menentang Bahrain.

Terbaharu, seorang pengguna TikTok @arfa_adam telah berkongsi sebuah video memaparkan fasiliti di Stadium Nasional Bukit Jalil yang ‘menyedihkan’. Mana tidaknya, dapat dilihat air bertakung di kawasan luar dan dalam tandas.

sedihhh..dah la kalah..kena hadap air kumbahan plak. #ultrasmalaya #malaysia #bahrine #snbj #fyp #fypage #indonesia #bangladesh #turkmenistan #afc

Perkara ini menimbulkan rasa tidak selesa dalam kalangan pengunjung kerana tidak seharusnya isu ini terjadi. Para pengunjung terpaksa untuk melalui jalan yang dinaiki air untuk ke tandas.

Perkongsian tersebut telah menjadi bualan orang ramai dan rata-rata netizen terkejut dengan keadaan fasiliti di Stadium Nasional Bukit Jalil yang sangat memalukan.

Malah, para netizen berpendapat tidak seharusnya kejadian tersebut terjadi dan segelintir netizen mengatakan ia mungkin terjadi apabila penyelenggaraan tidak dilakukan sebaiknya.

Tidak hanya itu, ada juga netizen yang mengatakan bahawa tiada lampu di beberapa tempat di stadium. Hal ini cukup mengecewakan para pengunjung kerana stadium yang dianggap bertaraf antarabangsa itu ‘gagal’ dalam memastikan fasiliti stadium dalam keadaan baik.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Claim’ Tempat Duduk Dalam MRT Miliknya, Tindakan Warga Emas Maki Wanita Ini Bikin Netizen Bengang

‘Nasib Baik Ada Kawan’ – Pemuda OKU Hampir Jatuh Selepas Laluan Ke PBAKL Dihalang Gerai Di Kaki Lima


Sedih McDonald’s Kegemaran Ditutup, Warga Jakarta ‘Degil’ Berkumpul Demi Beri Penghormatan Terakhir

Penduduk ibu kota Indonesia, Jakarta telah berkumpul di luar McDonald’s Sarinah bagi menyaksikan penutupan gerai makanan segera tersebut, semalam.

Di dalam Instagram @Mcdonaldsid turut menyiarkan detik-detik penutupan  McDonald yang terletak di pusat membeli-belah Sarinah, Thamrin, Jakarta Pusat. Video itu turut menunjukkan pengurusan McDonald’s Sarinah memberikan cenderahati kepada salah satu pelanggan terakhir mereka.

Selain itu, mereka juga secara simbolik mengunci pintu masuk gerai, sebagai tanda berakhirnya operasi restoran, untuk selamanya.

“Pada masa ini kita telah sampai ke penghujung McDonald’s Sarinah Thamrin. Tempat kebanggaan bagi kita semua, di mana kenangan dikumpulkan bersama. Tetapi sayangnya kita harus pergi,” kata seorang wakil pengurusan McDonald’s, Sarinah, pada saat upacara penutupan premis tersebut.

Terlalu banyak cerita dan juga kenangan yang pernah kita lewati bersama di sini. Mulai dari berbagi kesedihan sampai kebahagiaan.

McDonald's Sarinah – Thamrin menjadi McDonald's pertama di Indonesia dan hampir 30 tahun hadir untuk membagi kebahagiaan untuk semua. pic.twitter.com/3ZLNClIHKz

— McDonald's Indonesia (@McDonalds_ID) May 7, 2020

Sejumlah pengunjung dilihat memeriahkan kawasan di luar gerai untuk menyaksikan sendiri penutupan restoran yang telah beroperasi hampir 30 tahun.

Walaupun, wilayah Ibu Kota menerapkan sekatan sosial berskala besar (PSBB) untuk memutuskan rangkaian penghantaran Covid-19. Pengunjung tetap hadir untuk bersorak sambil mengucapkan selamat tinggal pada penutupan restoran McDonald’s pertama di Indonesia.

“Sampai jumpa lagi, semangat untuk pasukan (McDonald’s) Sarinah,” kata para pengunjung dan disambut dengan tepukan.

Dilaporkan bahawa McDonald’s mula beroperasi buat pertama kali di Indonesia pada 22 Februari 1991 di bangunan Pusat Beli-belah Sarinah, Thamrin, Jakarta Pusat.

McD Sarinah got a special place in our memories, but seriously @McDonalds_ID was a gathering like this in the middle of a pandemic really necessary? The place could've gone in a sweet tone. But this is really tone deaf. Shame.

(Photos taken by @ya_texmsh from a safe distance) pic.twitter.com/p04H8rrZqa

Pengarah Komunikasi Pemasaran, Digital dan CBI McDonald’s Indonesia Michael Hartono menjelaskan bahawa penutupan premis ini dilakukan atas permintaan pihak pengurusan bangunan Sarinah.

Menurutnya, pihak pengurusan Sarinah akan melakukan perubahan pada strategi perniagaan dan pengubahsuaian bangunan pusat beli belah tersebut yang dianggap sebagai salah satu warisan budaya Indonesia.

“McDonald’s secara rasmi akan menutup restoran di Sarinah Thamrin secara kekal pada hari Ahad, 10 Mei 2020 jam 22.05,” kata Michael dalam satu kenyataan bertulis.

Untuk bacaan lanjut berita mengenai McDonalds, klik pautan di bawah.

Burger King Tokyo Tinggalkan Mesej ‘Kejam’ Sempena Penutupan McDonalds

McDonald’s Japan Beri Mainan Tomica Toyota Supra GR Untuk Setiap Pembelian Happy Meal

McDonald Di China Mohon Maaf Kerana Larang Orang Kulit Hitam Masuk Ke Dalam Restoran


Sedih Tak Dapat Balik Kampung? Meriahkan Hari Raya Anda Dengan 5 Cara Ini

Raya tahun ini memang berbeza betul. Bukan setakat tak boleh balik kampung, nak beraya ke rumah saudara yang terdekat pun tak boleh. Siapa tak sedih kan? Mood raya pun jadi hilang bila semua benda tak boleh buat.

Tapi, jangan risau. Ini antara 5 idea dan cara untuk kembalikan mood raya anda tahun ini.

Bagi meningkatkan mood raya anda, apa kata anda hias rumah anda dengan sedikit elemen raya, contohnya pasang lampu pelita atau gantung ketupat hiasan. Baru lah sedap mata memandang.

Walaupun tak dapat beraya di kampung tahun ini, tak menjadi masalah. Anda sendiri boleh cipta vibes raya tu!

Bila dah sebulan berpuasa ni, mesti anda nak raikan kemenangan dengan menyambut Syawal. Jadi, salah satu caranya adalah dengan berhias dan tampil berseri dipagi raya.

Tapi nak keluar beli baju raya tak boleh? Jangan risau, beli secara atas talian. Tapi jangan membazir beli sampai 3 atau 4 pasang pulak. Satu pun dah memadai.

Dengan itu, baru dapat naikkan semula suasana hari raya seperti mana kebiasaan sebelum ini. Anda juga dapat lupakan rasa sedih sebab tak dapat beraya bersama keluarga.

Selalu kalau balik beraya, mesti banyak juadah raya yang menarik dari keluarga anda yang akan dimasakkan?

Tahun ini, walaupun berhari raya seorang diri bukan bermaksud kita patut bersedih, sebaliknya cuba raikan semeriah mungkin termasuklah menyediakan beberapa menu wajib setiap kali Aidilfitri. Tak tahu macam mana nak masak, telefon mak ayah anda di kampung untuk tanya resepi.

Biasanya kalau raya, mesti ada saudara-mara yang jauh datang berkunjung raya ke rumah anda. Jadi, kanak-kanak dari saudara-mara jauh ini mesti teruja nak dapat duit raya. Tahun ini macam mana pula nak bagi duit raya?

Jangan risau, teknologi dah canggih sekarang. Walapun tak dapat jumpa, anda boleh  bagi duit raya melalui transaksi atas talian. Mesti mereka pun seronok.

Kita mungkin tidak digalakkan untuk menziarahi keluarga dan rakan terdekat hari raya ini, tapi apa salahnya kalau anda menyapa jiran tetangga dan mengucapkan selamat hari raya walaupun sekejap kan?

Selain dapat mengeratkan hubungan silaturahim sesama sendiri, anda juga tak berasa rasa sunyi dan sedih sangat terkenangkan orang yang jauh tu.

Buat sesuatu yang dapat gembirakan hati anda macam iklan raya ni. Itu semua antara perkara yang anda boleh buat bila tibanya Syawal. Jangan sedih. Kembalikan semula mood raya anda dengan membuat sesuatu yang menggembirakan hati anda dan orang yang berada dekat dengan anda.

Macam iklan raya Petronas ni. Web filem animasi berdurasi 5 minit 24 saat ini menampilkan mesej yang sungguh menyayat hati. Walaupun perasaan sedih tak dapat balik kampung untuk beraya, anda masih ada jiran-jiran dan sahabat untuk meraikan.

Mereka pun sama juga macam kita tak boleh balik raya, jadi apa kata raikan Aidilfitri ini sesama mereka. Bila kita saling membantu dan memberi, kemeriahan itu akan lagi terasa.

Yang penting, anda kena sentiasa bersyukur dan menyemarakkan lagi semangat kejiranan dan keharmonian. Tak kisah lah di desa atau bandar, raya tetap raya.


Apakah Benar Sedu Boleh Menyebabkan Sakit Jantung

Iskandar: Hik! Hik! Hik! (bunyi sedu)
Nenek: Hmm.. sedu, kamu nak besar ni.

Perbualan di atas sudah menjadi kebiasaan dalam rutin seharian masyarakat kita. Malah, sedu boleh datang pada bila-bila masa sahaja ibarat ‘datang tanpa diundang, pergi tanpa disuruh’. Kita menganggap sedu adalah perkara biasa dan bukan penyakit serius yang perlu ditangani.

Persoalannya, benarkah sedu bermaksud kita nak membesar? Ataupun itu cuma tanggapan dan andaian manusia sahaja?

Majoriti, masalah sedu berlaku kepada semua orang tidak kira umur. Sedu ataupun ‘hiccup’ berlaku apabila pengecutan otot diafragma (contraction of diaphragm) berulang-ulang kali selama beberapa minit.

Tersedu berpunca daripada penurunan diafragma secara tiba-tiba dan penutupan lipatan yang menghasilkan suara pada hujung atas saluran pernafasan yang menyebabkan hasil bunyi berulang kali apabila menarik nafas (tersedu) (keratan akhbar Berita Harian, 9 Julai 2000).

Diafragma tertarik ke bawah apabila kita menarik nafas untuk membantu menarik udara masuk ke dalam paru-paru. Diafragma pula menolak udara keluar daripada paru-paru apabila kita menghembuskan nafas.

Ada ketikanya diafragma menjadi terganggu lalu berlakunya pergerakan menarik ke bawah dalam keadaan yang tersentap. Kesannya, kita menelan udara ke dalam kerongkong secara mengejut kerana udara yang berebut-berebut masuk itu melanggar kotak korda suara. Maka, terjadinya bunyi sedu (keratan akhbar Utusan Malaysia, 15 April 2007).

Menurut Dr. Zubaidi Hj Ahmad, doktor di Jabatan Kardiothorasik (Pembedahan dan Paru-Paru):

“Sedu bahaya untuk kesihatan diri sekiranya melebihi 48 jam dan memerlukan rawatan secara langsung di mana berkemungkinan berlaku radang (irritation) pada saraf vagus atau phrenic yang mengawal pergerakan diafragma.

Kebiasaannya, radang ini kerap berlaku semasa proses pembedahan. Selain itu, radang pada saraf-saraf boleh berlaku sekiranya jangkitan kuman di tekak, tumor atau ketumbuhan pada leher atau disebabkan oleh gastroesophageal reflux.”

“Sedu tidak menyebabkan sakit jantung. Sebaliknya, sakit jantung boleh menyebabkan sedu. Walaupun masalah ini jarang berlaku, namun ia disebabkan pengecutan diafragma apabila saraf vagus dirangsang ketika serangan sakit jantung (myocardial infarction).

Sedu yang berpanjangan akan berlaku kerana terjadinya radang (inflammation) pada diafragma selepas pembedahan jantung.” — Dr. Zubaidi Hj Ahmad.


‘See You Again’ – Hael Tinggalkan Komen Di IG Pelakon Gay Thai Jadi Bualan Hangat Netizen

Penyanyi Pop dan R&B Malaysia, Hael Husaini menjadi bualan ramai selepas meninggalkan komen di akaun Instagram milik seorang selebriti gay terkenal dari Thailand, Gulf Kanawat.

Disebabkan komen itu, Hael menjadi bualan hangat netizen malah mendakwa Hael ingin mencuri hati pelakon gay tersebut. Hael dan Gulf dikatakan bertemu pada acara Onitsuka Tiger di Tokyo, Japan bersama selebriti popular yang lain.

Hael atau nama sebenarnya Hael Husaini Bin Razmi juga menitipkan pesan buat Gulf di Instagram agar tidak meninggalkan makan malam. Dalam pada itu, penyanyi berumur 33 tahun itu turut membuat pesanan agar dapat berjumpa lagi dengan Gulf pada masa akan datang.

Menerusi ruangan komen, ramai netizen yang cemburu dengan perjumpaan mereka di acara itu dan mengatakan Hael beruntung dapat bertemu dengan pelakon kacak dari Thailand itu.

Segelintir netizen juga mengusik dan mengejek Hael kerana mengambik berat tentang Gulf seolah olah Hael ‘mengorat’ Gulf.

Untuk pengetahuan, Gulf Kanawut mempunyai ura-ura mempunyai hubungan dengan pelakon terkenal Thailand, Mew Suppasit yang membintangi drama gay, Tharn Type: The Series.


AirAsia Tawar Diskaun Tiket 70% Untuk Semua Penerbangan

Ini merupakan saat-saat yang ditunggu oleh anda yang gemar melancong kerana AirAsia kini menawarkan diskaun sebanyak 70% ke semua destinasi.

Promosi ini telah bermula sejak 22 April 2019 dan akan berakhir pada 28 April 2019 ini untuk penerbangan pada tarikh 1 October 2019 hingga 2 Jun 2020.

Akan tetapi, promosi ini hanya tersedia pada kelas tambang terpilih sahaja dan bukan pada waktu puncak. Jadi apa tunggu lagi? Ini peluang untuk anda membeli tiket dengan harga promosi tertakluk pada terma dan syarat terutama sekali buat anda yang gemar membeli tiket disaat akhir.


Seekor Kucing ‘Hijack’ Pesawat Komersial, Juruterbang Terpaksa Buat Pendaratan Kecemasan

Sebuah pesawat syarikat penerbangan Sudan terpaksa membuat pusingan U dan mendarat cemas di Lapangan Terbang Antarabangsa Khartoum setelah juruterbang itu diserang oleh seekor kucing yang menyelinap masuk ke dalam perut kapal terbang.

Dilaporkan oleh Al Sudani News, kejadian itu berlaku pada hari Rabu minggu lalu yang melibatkan penerbangan Tarco Airlines ke Qatar. Kucing itu dikatakan menyerang juruterbang kira-kira 30 minit setelah pesawat itu berlepas.

Difahamkan bahawa kucing itu ingin keluar dari perut kapal terbang tetapi tidak dapat kerana pintu sudah ditutup, jadi kucing itu menyerang anak kapal.

Beberapa orang cuba melakukan pelbagai cubaan untuk menangkap kucing itu, namun gagal. Pilihan terakhir adalah juruterbang terpaksa berpusing dan mendarat cemas di Lapangan Terbang Antarabangsa Khartoum.

Melalui siasatan, kucing itu dilaporkan menyelinap masuk ke dalam perut pesawat pada malam hari ketika pesawat itu diletakkan di hangar lapangan terbang Khartoum.

Bagi para penumpang, mereka merasa amat lega kerana kejadian itu tidak mendatangkan kesan buruk kepada mereka.

Untuk rekod, ini bukanlah kali pertama haiwan ditemui di dalam kapal terbang. Pada tahun 2004, kejadian yang sama melibatkan seekor kucing sehingga juruterbang terpaksa membuat pusingan dan mendarat cemas.

Pakar dakwa temui lokasi nahas MH370, mohon pencarian dimulakan segera. Klik pautan di bawah untuk membaca.

Pakar Dakwa Temui Lokasi Nahas MH370, Mohon Pencarian Dimulakan Segera

Bekas PM Australia Dedah Kerajaan Malaysia ‘Tahu’ MH370 Adalah Jenayah Bunuh Diri


Seekor Kucing Menyelamatkan Tuan Kecilnya Daripada Ketuhar Panas

Sedang ibu bapa anak kecil ini berborak-borak, anak lelaki ini dengan tidak sengaja telah menghidupkan ketuhar. Beliau terus bermain dan menekan punat sambil berpaut pada pemegang ketuhar.

Kucing putih ini datang lalu menolak kaki si anak kecil. Oleh kerana anak ini terus bermain, kucing ini mengambil tindakan drastik, berdiri dengan dua kaki lalu menolak tangan tuan kecilnya, lalu menjauhkan dia daripada ketuhar.

BACA: Kucing Bertuah Ini Bantu Gadis Pelayan Jadi Jutawan, Anda Pasti Cemburu Membaca Kisahnya

BACA Lagi: 7 Langkah Mudah Bina Tipi Untuk Kucing Anda Tidur Selesa

LIKE dan FOLLOW Vocket di Facebook serta Instagram


Seekor Monyet Comel Pandai Bermain Drum Ditemui Di Pasar Seni. “Menakjubkan!”

Kami sungguh terhibur dengan aksi monyet ini dengan aksinya, macam drummer profesional.

Aksi yang menghiburkan ini telah dirakam oleh Paranormal Talents di Pasar Seni.

Sesiapa pergi Pasar Seni pernah nampak jumpa monyet comel ini? Bolehlah kenalkan kami dengan monyet comel ini :-P


Seekor Rama-Rama Hinggap Di Muka Seorang Peniup Seruling Ketika Pertandingan Sedang Dijalankan. Fuh Nervous!

Bermain seruling di pertandingan peringkat antarabangsa di hadapan ribuan penonton memerlukan fokus yang amat tinggi – lagi-lagi bila muka dihinggapi seekor rama-rama!

Yuki Ota, pemain seruling berbangsa Jepun itu terus memberikan fokus kepada pertandingan apabila rama-rama itu hinggap di hidungnya untuk beberapa saat.

Ota, 29, berjaya menamatkan tiupan serulingnya hingga ke saat akhir lantas menghalau rama-rama itu dari mukanya.

Kalau kami dah melatah-latah atas pentas tu kot :)


‘Seetroen’ Cermin Mata Untuk Anda Yang Kerap Mabuk Kenderaan

Citroen bekerjasama dengan syarikat Boarding Ring untuk menghasilkan cermin mata khas, Seetroen yang boleh membantu mereka yang sering mengalami masalah mabuk ketika naik kenderaan (motion sickness) yang dikenali ssebagai Kinetosis.

Hampir lebih 30 juta manusia di dunia ini yang mengalami masalah tersebut dimana ketika menaiki kenderaan, individu ini akan berasa tidak selesa, pening dan ingin muntah.

Walaupun cermin mata khas tersebut tidak memiliki reka bentuk yang menarik, akan tetapi fungsinya yang akan menjadikan cermin mata khas ini berbaloi untuk dibeli. Cermin mata tersebut mempunyai empat gelung iaitu didepan seperti kanta biasa dan dua lagi pada bahagian tepi. Gelung dibahagian tepi cermin mata ini pula tidak memiliki kanta.

Dalam gelung ini pula terdapat bendalir berwarna biru dan ia boleh bergerak mengikut garis mendatar yang seimbang. Hanya dalam masa 10-12 minit, pengguna akan dapat mengatasi masalah mabuk kenderaan. Setelah berasa selesa, pengguna boleh menanggalkan cermin mata tersebut .Cermin mata tersebut sudah mula dijual pada harga €99(~RM526).


Kini Anda Boleh Muat Turun ‘Game’ Klasik SEGA Secara Percuma Untuk Android Dan iPhone

Bagi generasi yang membesar sebelum era Playstation, bergembiralah kerana syarikat pembuat permainan video terkenal SEGA akan mengeluarkan kembali permainan-permainan vintaj terkenal mereka untuk pelantar Android dan iPhone! Terubat kerinduan nak main permainan video zaman katrij.

Permainan kegemaran anda seperti Sonic, Altered Beast, Comix Zone dan Phantasy Star II sudah boleh dimuat turun. Menariknya SEGA akan melancarkan tajuk-tajuk permainan video mereka setiap dua minggu. Sempatlah untuk khatam setiap permainan video sebelum muat turun yang baharu.

Setiap permainan adalah percuma dan anda boleh bayar USD1.99 untuk versi tanpa iklan. Versi moden yang ada pada permainan video ini adalah sistem cloud saves, Bluetooth controller dan online leaderboards. Boleh bersaing dengan orang dari seluruh dunia tengok markah siapa yang lebih tinggi. Macam kita selalu main di arked tu.

Untuk info lanjut bolehlah ke laman rasmi SEGA di sini. Terima kasih SEGA!


SEGA Hasilkan Model ‘Border Break’ Terbesar Dalam Sejarah

SEGA dan pegeluar model plastik terkemuka Kotobukiya telah bekerjasama untuk menghasilkan model mecha plastik bersaiz besar bersempena permainan video Border Break yang akan dikeluarkan di PS4.

Model plastik bersaiz besar akan dihasilkan menggunakan bahan dari Stryol Resin untuk dicantumkan satu sama lain. Menurut Kotobukiya ia akan menjadi model patung plastik terbesar dalam sejarah.

Permainan video Border Break ini merupakan permainan video untuk versi arked yang dikeluarkan pada 2009. Untuk versi PS4 permainan ini telah dikemaskini dan ia didatangkan dengan fungsi 10 vs 10. Model plastik ini akan dipamerkan di stesen Tokyo Metro Marunouchi Line Shinjuku pada 8 Julai ini.

PS4用「BORDER BREAK」、「1/1 プラモデル プロジェクト」始動！　コトブキヤ監修のもと実物大巨大ロボットのプラモデルを組み立てる https://t.co/bPNUEuZ4ym #BBPS4 pic.twitter.com/pIaR49gNYQ

【7/2-7/8】新宿駅地下メトロプロムナード。C面は8/2発売PS4版ボーダーブレイクの1/1サイズプラモデル広告。 pic.twitter.com/zCwdZK9i0v

— 塩おかき(表垢)@fenrir鯖 (@brain_open) July 2, 2018

新宿の地下道にボーダーブレイクの実物大プラモデル展示されてた。 pic.twitter.com/vQauvbg5sy


Segala Mesej Anda Bakal Diketahui Dan Difahami Facebook Melalui AI Terbaru

Bersedia atau tidak itulah hakikatnya. Facebook telah membina sebuah AI atau lebih dikenali dengan ‘Artificial intelligence’ untuk scan dan memahami mesej yang anda tulis di Facebook untuk kegunaan mereka.

Tidak dinafikan, agak menyeramkan memandangkan AI ini mampu membaca dan memahami segala mesej yang disampaikan pengguna meskipun di dalam chat namun itulah pelan terbaru daripada Facebook.

AI yang dinamakan sebagai Deeptext, merupakan sebuah program dimana mampu memahami lebih daripada 20 bahasa serta mudah adaptasi dengan bahasa yang digunakan manusia. Dalam erti kata lain, AI ini bakal digunakan untuk menjawab pertanyaan pengguna dengan jawapan yang mirip seperti seolah-olah seorang manusia menjawab pertanyaan anda. Contoh termudah adalah Apple Siri.

Mungkin sedikit sebanyak bakal memberi kelebihan buat para pengguna di masa akan datang namun terdapat sesuatu yang misteri tentang AI terbaru daripada Facebook ini. Jika sebelum ini Facebook sekadar berjaya untuk mengetahui minat anda melalui status dan page yang anda berminat, kini Facebook mahu selangkah lebih daripada itu. Masih menjadi tanda tanya apakah tujuan Facebook sehinggakan memerlukan data daripada private message pengguna.

Adakah anda rasakan AI terbaru daripada Facebook ini lebih memudahkan pengguna atau memudaratkan pengguna? Kongsikan pendapat anda di ruangan komen.

Oh ya, jika anda rasakan AI ini sangat bahaya dan tidak lagi mahu menggunakan aplikasi Messenger sebaliknya menggunakan Whatsapp, ketahuilah mereka berada di bawah syarikat yang sama. Boom!


Segala Muzik Di Myspace Sejak 2003 Sehingga 2015 Telah Terpadam

Sekiranya anda pernah menggunakan laman media sosial Myspace pastinya anda cukup ingat dengan salah satu features popular di laman  ini yang membenarkan muzik dimainkan sebaik sahaja anda memasuki profail seseorang.

Penawaran muzik ini bukan sahaja merancakkan lagi pengalaman menggunakan Myspace malah secara tidak langsung berjaya memaparkan karakter dan minat seseorang terhadap muzik. Tidak kurang juga mereka yang menyertakan lagu daripada My Chemical Romance untuk memaparkan sisi gaya emo mereka.

Malangnya, data Myspace music baru-baru ini telahpun terkubur dimana sebanyak 50 juta lagu telahpun terpadam. Difahamkan lagu-lagu yang dimuat naik pada tahun 2003 sehingga 2015 antara terpadam berikutan projek pemindahan server yang dijalankan. Lebih parah, sejumlah besar gambar dan video yang dimuat naik pengguna yang berusia tiga tahun atau lebih antara yang turut terpadam.

Sememangnya fungsi muzik di Myspace ini berjaya menyimpan 1001 memori buat mereka yang pernah menggunakannya. Untuk pengetahuan, Myspace Music antara yang menjadi wadah kepada band serta penyanyi underground di Malaysia bertapak dimana Hujan, Meet Uncle Hussain serta Yuna mula menempa nama melalui platform yang nostalgia ini.


Segalanya Anda Perlu Tahu Mengenai iPhone 11, 11 Pro Dan 11 Pro Max

Setahun menanti, nampaknya Apple pada tahun ini sekali meneruskan trend pada tahun-tahun lalu dengan memperkenalkan tiga model Apple iPhone. Seperti yang diumumkan melalui ura-ura sebelum ini, rekaan yang ditampilkan adalah sama seperti diperlihatkan sebelum ini.

Menerusi model keluaran pada tahun ini, Apple telah membuat sedikit perubahan pada namanya yang terdiri daripada iPhone 11, iPhone 11 Pro dan iPhone 11 Pro Max.

Model iPhone 11 dilancarkan sekaligus menggantikan iPhone XR manakala iPhone 11 Pro dan iPhone 11 Pro Max disasarkan buat mereka yang mahukan lebih kuasa dan prestasi pada sesebuah iPhone.

Dari segi spesifikasi, kesemua model ini dilengkapi dengan processor Apple A13 Bionic yang menjanjikan peningkatan prestasi sebanyak 20% berbanding model sebelum ini. Apple juga turut mengatakan processor terbaru ini merupakan processor terbaik pernah dihasilkan buat telefon pintar.

Mengulas mengenai paparan, iPhone 11 masih lagi mengekalkan penggunaan paparan LCD 6.1-inci manakala iPhone 11 Pro menggunakan paparan OLED yang dilengkapi dengan skrin 5.8-inci manakala iPhone 11 Pro Max hadir dengan saiz skrin 6.5-inci. Menariknya, Apple turut menambah fungsi Super Retina XDR yang menjanjikan kualiti gambar yang lebih menarik berbanding model sebelum ini.

Sebanyak enam warna ditawarkan buat iPhone 11 manakala diperkenalkan buat iPhone 11 Pro dan 11 Pro Max. Warna yang paling menarik perhatian ramai sudah pastinya warna midnight green yang tersedia buat iPhone 11 dan iPhone 11 Pro Max.

Apple pada kali ini turut memberi penekanan pada bahagian bateri dimana iPhone 11 Pro menjanjikan ketahanan bateri 4 jam lebih lama berbanding iPhone XS manakala iPhone 11 Pro Max pula menawarkan ketahanan 5 bateri jam lebih lama berbanding iPhone XS Max.

Seperti yang dapat anda lihat melalui rekaan belakang ketiga-tiga model ini. Apple iPhone 11 hadir dengan dua kamera manakala iPhone 11 Pro dan 11 Pro Max dilengkapi dengan tiga kamera utama.

Dua kamera pada Apple iPhone 11 hadir dengan sensor 12+12 Megapixel f/1.8+f/2.4 dimana para pengguna berpeluang mendapatkan gambar sudut lebar. Selain itu, para pengguna berpeluang melaras zoom untuk setiap gambar dan video yang diambil.

Buat pertama kalinya Apple telah memperkenalkan sokongan night mode yang membolehkan anda mendapatkan gambar yang baik dalam pencahayaan yang gelap. Penawaran 4K 60FPS untuk kamera hadapan antara yang membuatkan iPhone ini berkuasa dimana Apple mengesahkan iPhone kini memiliki kualiti video terbaik dalam semua telefon pintar.

Pada iPhone 11 Pro dan Pro Max pula, Apple telah menyertakan tiga lensa yang terdiri daripada lensa lebar, ultra lebar serta telephoto. Apple turut memperkenalkan teknologi terbaru yang menjanjikan gambar yang diambil diproses dengan lebih baik dalam mendapatkan imej terbaik.

Sebaik sahaja pelancaran tiga model terbaru, Apple Malaysia dengan pantas mengemaskini harga bagi iPhone 11, iPhone 11 Pro dan iPhone 11 Pro Max pada laman web rasmi mereka.

Apple iPhone 11 mula ditawarkan dengan harga bermula daripada RM3,399. Apple iPhone 11 Pro mula dijual dengan harga RM4,899 dan Apple iPhone 11 Pro Max pula dengan harga RM5,299. Kesemua harga disebutkan adalah bagi storan 64GB.

Tiga model terbaru daripada Apple ini sedia ditawarkan di rangkaian kedai rasmi Apple Malaysia bermula 27 September ini. Sebuah tarikh yang agak pantas daripada jangkaan ramai memandangkan model-model sebelum ini diperkenalkan sebulan selepas pelancaran. Anda boleh klik disini untuk maklumat lanjut harga iPhone.

Menarik bukan model terbaru daripada Apple? Kami kongsikan kepada anda beberapa lagi artikel mengenai Apple. Klik pautan dibawah untuk membacanya.

Apple iOS 13 Bakal Ditawarkan Buat Pengguna Bermula 20 September Ini

Kenali Steve Wozniak, Pengasas Bersama Serta Pencipta Terawal Produk Apple

Apple AirPods Generasi Terbaru Sudah Mula Ditawarkan Dengan Harga RM629


AirAsia Tawar Diskaun Tiket Penerbangan Sempena Tahun Baru Cina

Tidak lama lagi rakyat Malaysia akan meraikan perayaan Tahun Baru Cina dan pastinya berita ini akan memberikan kebahagiaan buat anda kaki ‘travel’ di luar sana.

AirAsia kini tawarkan promosi diskaun tiket penerbangan yang pasti membuat anda tersenyum gembira. Melalui tinjauan kami, harga tiket untuk penerbangan domestik seperti ke Pulau Pinang, Johor dan sebagainya bermula RM18 dan penerbangan antarabangsa seperti ke Krabi, Phuket dan sebagainya bermula dari RM48 sahaja.

Untuk pengetahuan anda, promosi ini telah berlangsung semalam pada 13 Januari 2020 sehingga 19 Januari 2020 manakala tempoh penerbangan bermula bulan September 2020 hingga awal Mac 2020. Dapatkan segera sebelum tiket habis terjual.

Untuk lebih memudahkan pembayaran, anda boleh gunakan kad BigPay yang pastinya banyak kelebihannya. Bukan sahaja boleh digunakan di Malaysia tetapi boleh digunakan untuk membuat pembayaran di luar negara dengan lebih mudah.

Tiada kad BigPay? Anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM10. Anda kini boleh membuat tempahan di laman web AirAsia atau aplikasi mudah alih AirAsia.

Sudah beli tiket penerbangan, pastilah anda ingin mula menempah tempat penginapan pula. Apa kata klik pautan di bawah untuk ketahui cara dapatkah harga murah untuk tempat penginapan anda.

Ini Tip & Trik Tempah Hotel Dengan Harga ‘Murah’ Anda Perlu Tahu

2 Cara Mudah Kesan ‘Hidden Camera’ Di Tempat Penginapan Anda

Ini 20 Tip Dan Etika ‘Wajib’ Anda Amalkan Ketika Menaiki Penerbangan


Segalanya Anda Perlu Tahu Mengenai Logo Popular adidas

Menyebut tentang adidas mungkin ramai yang sudah membayangkan logo ikoniknya. Tiga jalur yang ikonik ini ternyata bukanlah logo pertama adidas sejak mula dilancarkan manakala penyertaan logo trefoil adidas Originals antara yang membuatkan jenama ini semakin menjadi pilihan pengguna.

Tonton video ini untuk mengetahui dengan lebih lanjut bagaimana logo jenama ini berjaya menjadi terkenal sehingga dikenali sebagai ‘the brand with three stripes’ ikoniknya.


Segalanya Anda Perlu Tahu Mengenai Xiaomi Mi 8 Yang Baru Sahaja Dilancarkan

Setahun berlalu dan Xiaomi pada hari ini telah melancarkan smartphone flagship terbaru mereka iaitu Xiaomi Mi 8. Turut dilancarkan bersama di dalam acara ini adalah Xiaomi Mi 8 Explorer Edition, Mi 8 SE serta Mi Band 3.

Pada kali ini, jelas Xiaomi tidak mengecewakan peminat berdasarkan spesifikasi serta fungsi terbaru yang ditawarkan. Harga yang ditawarkan juga boleh tahana menarik. Berikut merupakan apa yang dibawakan Xiaomi Mi 8 yang berpotensi menjadi flagship killer pada tahun ini.

Seperti model-model sebelum ini, Xiaomi sememangnya mementingkan spesifikasi yang berbaloi khusus buat para pengguna. Pada model Mi 8, model ini dilengkapkan dengan processor Snapdragon 845 beserta RAM 6 GB.

Menariknya Xiaomi pada kali ini tidak lagi menggunakan paparan FHD sebaliknya beralih kepada paparan OLED daripada Samsung. Skrin 6.21-inci bezelless display antara yang ditawarkan buat model ini.

Xiaomi nampaknya turut memfokuskan bahagian kamera pada model flagship terbaru mereka pada kali ini. Dilengkapi dua kamera vertical seakan iPhone X, model ini dilengkapi dengan dua kamera 12-megapixel beserta dua aperture berbeza iaitu f/1.8+f/2.4.

Kamera bahagian hadapan Xiaomi Mi8 pula disertakan dengan lensa 20-megapixel. Menariknya, Xiaomi Mi 8 turut dilengkapkan dengan sistem pengimbas wajah seakan Face ID bagi membolehkan pengguna unlock smartphone mereka dengan mudah. Xiaomi juga turut memperkenalkan ‘Mimoji’, fungsi seakan Animoji khas daripada Xiaomi.

Model ini ternyata berjaya menawarkan apa yang diinginkan pengguna selepas berjaya menerima 99 markah menerusi ujian DxOMark. Markah yang diterima ini sekaligus meletakkan Xiaomi Mi 8 setanding Samsung Galaxy S9+ serta lebih tinggi berbanding iPhone X. Berikut merupakan sampel gambar yang diambil menggunakan Xiaomi Mi 8.

Harga yang diumumkan buat Xiaomi Mi 8 bagi pasaran China adalah 2,699 yuan (~RM1678.26). Sekiranya harga yang diumumkan buat pasaran Malaysia sedikit tinggi namun masih dibawah RM2,000 kami berpendapat Xiaomi mungkin berjaya mendapatkan jumlah pembeli yang ramai.

Mana tidaknya, penawaran spesifikasi yang berbaloi serta kamera yang mantap antara yang dimahukan pengguna. Tidak dilupakan juga harga yang diumumkan seakan hampir sama dengan smartphone mid-range yang berada di pasaran ketika ini. Adakah anda salah seorang yang berpotensi mendapatkan Xiaomi Mi 8?


Segalanya Apa Yang Anda Perlu Tahu Tentang BREXIT

Mengenai BREXIT: apa yang perlu anda tahu?

Sebuah referendum akan dijalankan hari ini (Khamis,23 Jun) untuk menentukan samada Britain akan kekal atau tidak di dalam Kesatuan Eropah (Baca EU).

Nota kaki: Apa itu referendum? referendum adalah sebuah undian bercorak YA atau TIDAK. Pihak yang dapat lebih 50% undian adalah pemenang.

Ianya bukan berlaku secara tiba-tiba, selepas memenangi PRU 2015, Perdana menteri David Cameron telah berjanji akan mengadakan referendum ini akibat desakan dari MP parti beliau sendiri, mereka berpendapat bahawa sejak berada di dalam EU, Britain tidak lagi berkuasa untuk membuat pilihan sendiri, EU juga sudah banyak berubah dan kini orang Britain sudah dikawal sepenuhnya.

Warga Britain, Ireland, rakyat Komenwel yang tinggal di UK dan juga warga UK yang tinggal di luar UK yang telah berdaftar dengan suruhanjaya pilihanraya UK sejak 15 tahun kebelakang.

5. Pihak yang mahu UK untuk KELUAR dari EU?

a. Warga Britain 50/50 berdasarkan dari tinjaun pendapat awam yang terbaru.
b. Parti Bebas UK(Baca UKIP)
c. Separuh MP dari Parti Konservertif(Parti David Cameron) termasuk 5 menteri kabinet
d. Beberapa wakil Parti Buruh dan DUP.

6. Argumen- Argumen Pihak KELUAR dari EU:

a. Britain dipegang ‘telur’nya oleh EU.
b. Banyak perniagaan dikenakan peraturan dan keahlian yang mengenakan bayaran berbilion pound kepada rakyat Britain (“red tape”).
c. Mahukan Britain berkuasa kembali terhadap sempadannya.
d. Mengurangkan kemasukkan orang luar masuk dan berkerja di UK, kerana prinsip EU ialah “free movement” di mana jika anda dari negara EU, anda tak perlukan visa untuk menetap di negara EU yang lain.
e. Menentang idea “United States of Europe”.

a. Warga Britain 50/50 berdasarkan dari tinjaun pendapat awam yang terbaru.
b. Perdana menteri David Cameron
c. Parti Konservitif (baki)
d. Parti Buruh, SNP, Plaid Cymru dan Lib Dems
e. Barrack Obama
f. Negara-negara EU sendiri seperti Perancis dan Germany

8. Argumen- Argumen Pihak KEKAL dalam EU:

a. Britain telah memperolehi pelbagai kebaikan dari keahlian EU.
b. Aktiviti jual beli yang mudah merentasi negara EU
c. Kemasukkan imigran muda dari EU membantu Britian dari segi ekonomi dan kestabilan negara dan merupakan peyumbang besar hasil cukai yang digunakan untuk perkhidmatan awam.
d. Status Britain sebagai sebuah negara besar akan hilang jika meninggalkan EU.
e. Bersatu di bawah 28 negara lebih kuat dari bersendirian.

a. Bisnes besar mudah untuk melakukan perniagaan di dalam EU, mudah untuk mereka mengerakkan sumber yakni wang, orang dan juga produk mereka ke serata dunia, jika kekal.
b. Bisnes tradisional/kecil serderhana lebih senang untuk berniaga/bergerak dengan satu kepala daripada 28 negara (baca:kepala), jika keluar.
c. Bisnes kecil sederhana akan lebih menguntungkan daripada langkah “cut the red tape”, jika keluar.
d. Bisnes hartanah akan merosot jika keluar. Bagi pelabur hartanah ini merisaukan mereka. Tetapi bagi pembeli rumah sebenar ini berita baik bagi mereka.
e. Saham dan matawang pound akan “rally” jika Britain kekal, manakala sebaliknya akan berlaku jika keluar.
f. Universiti-universiti top di UK akan kekal mendapat dana penyelidikan, pelajar dan juga tenaga pengajar dari Eropah jika kekal dan sebaliknya akan berlaku jika keluar.
g. Kerajaan Britain dapat mejimatkan dana bantuan kepada pelajar asing jika keluar.
h. Program tajaan Erasmus Mundus tidak lagi dapat diakses oleh warga UK jika keluar (15 ribu pelajar UK mendapat bantuan dari negara EU sejak ’13-“14).

10. Jadi mana yang bagus? Keluar atau Kekal?

Bergantung daripada sisi mana anda analisis isu ini. Keluar dari EU adalah satu langkah gergasi yang dianggap lebih besar dari pilihanraya. Soalan yang perlu/sepatutnya ditanya:

Adakah langkah ini akan memerdekakan Britain atau menghantarnya ke sebuah neraka kegagalan ekonomi?

Nota kaki : boleh rujuk link ini untuk perbandingan argumen kekal atau keluar keatas smua isu2 berbangkit:http://www.bbc.com/news/uk-politics-32793642

Walaupun Brexit kelihatan hanya akan memberi impak besar kepada ekonomi UK, ianya juga boleh menjadi titik mula untuk sebuah gelombang kegawatan ekonomi di seluruh dunia terutamanya US (UK adalah trading partner ke-7 terbesar US), untuk pengetahuan anda Yellen telah menangguhkan kenaikan “interest rate” untuk mengelakkan kesan lebih besar (systemic risk) jika ianya benar benar berlaku.

Jika benar ianya akan memberi impak ekonomi kepada US..tidak perlu masa yang lama untuk ia singgah ke sempadan KLSE.. Eh KL..:)

Nota kaki: Siapa Yellen? Yellen adalah chairperson untuk FED.. Ala-ala Zeti untuk BNM tapi version US.

p/s: Yang ada duit, simpan ketat-ketat.. Beli digi bila market crash. Haha


Segalanya Yang Anda Perlu Tahu Tentang OnePlus 3

Akhirnya segala ura-ura tentang OnePlus 3 telah terjawab. OnePlus 3 diumumkan pada hari ini selaku flagship model terbaru daripada OnePlus menggantikan Oneplus 2. OnePlus 3 pada tahun ini hadir sedikit awal iaitu 11 bulan selepas kehadiran OnePlus 2 yang diumumkan pada bulan Julai.

Bagi anda yang mengikuti ura-ura tentang OnePlus 3 sebelum ini mungkin agak normal atau mudah dijangka untuk mengatakan cip pemprosesan 820 beserta GPU Adreno 530 dipilih sebagai spesifikasi OnePlus 3. Namun agak mengejutkan untuk mengetahui ura-ura tentang saiz RAM OnePlus yang hadir dengan saiz 6 GB adalah benar. Ya, 2 GB lebih berbanding flagship model keluaran Samsung dan LG.

Dari segi paparan seperti flagship model keluaran OnePlus sebelum ini, saiz 5.5-inci sekali lagi dipilih beserta dengan paparan 1080p. Mungkin ada yang menjangka paparan 4K dipilih namun paparan 1080p sudah cukup untuk memadai. ROM Oxygen OS berasaskan Android Marshmallow dipilih dengan ciri-ciri seakan-akan stock Android.

Oneplus 3 dilengkapi dengan kamera belakang 16-megapixel dengan sokongan optical image stabilization atau lebih dikenali sebagai OIS serta kebolehan rakaman 4K. Untuk rakaman selfie, ia hadir dengan kamera 8-megapixel. Oh ya, berdasarkan review daripada MKBHD, OnePlus 3 juga beraksi dengan cemerlang untuk di tempat yang kurang mempunyai pencahayaan.

Pada bahagian bateri, OnePlus 3 hadir dengan bateri yang kapasiti yang agak kecil iaitu 3000 mAh berbanding OnePlus 2 dengan kapasiti 3300 mAh. Dilengkapi dengan pencesan pantas yang dinamakan sebagai Dash Charge yang membolehkan OnePlus 3 dicas 0-60% dalam masa 30 minit sahaja.

Harga yang diumumkan Pihak OnePlus adalah $399. Dianggarkan harga jual buat OnePlus 3 apabila tiba di Malaysia adalah sekitar RM1749 dan buat pertama kalinya OnePlus bakal ditawarkan tanpa sebarang jemputan sepertimana model-model sebelum ini. Kehadiran OnePlus 3 buat pasaran rasmi masih menjadi tanda tanya dan dijangka bakal mula dijual sebulan atau dua daripada tarikh pengumuman.

Adakah berbaloi untuk mendapatkan OnePlus 3?

Pada pendapat saya, selaku peminat telefon pintar flagship dan pada yang sama tidak mahu ‘overspend’ dengan telefon pintar yang berspesifikasi tinggi, OnePlus 3 berjaya menarik hati saya. Dengan harga $399 untuk sebuah telefon pintar yang ‘almost perfect’ ini seolah-olah memberi pilihan mudah buat anda yang mempunyai kriteria pembelian yang sama seperti saya untuk mendapatkan OnePlus 3.

Saya setuju dengan kata-kata MKBHD yang mengatakan jika anda seorang pengguna telefon pintar yang sudah berusia 1-2 tahun dan mahu upgrade telefon anda. Dalam erti kata lain jika anda kini merupakan pengguna LG G5 atau Samsung Galaxy S7, OnePlus 3 bukanlah telefon pintar yang anda perlu dapatkan.

5 perkara yang sering pengguna titik beratkan semasa memilih telefon pintar adalah bateri, kamera, prestasi, paparan dan rekabentuk. Nampaknya OnePlus 3 berjaya untuk menguasai 5 aspek tersebut dengan baik sekali.

Xiaomi Mi 5 hadir sebagai pilihan yang baik selain OnePlus 3 buat anda yang mahukan telefon pintar berspesifikasi tinggi dengan harga yang berbaloi.


‘SEGAR City’ Taman Rekreasi Terbesar Di Port Dickson Telah Dibuka

Port Dickson merupakan antara destinasi pilihan orang ramai untuk melancong bersama keluarga. Bukan sahaja kerana destinasinya yang strategik, tetapi keindahan pantainya membuatkan anda melupakan keresahan di ibu kota.

Terbaharu, SEGAR City telah dibuka di Port Dickson. Apa itu SEGAR City? Ia adalah merupakan taman rekreasi terbesar di Port Dickson yang pastinya bakal menjadi tempat yang anda harus kunjungi ketika berada di Port Dickson.

Lebih menarik, salah satu tarikan adalah ‘Wild West Cowboy’ dimana ia hadir dengan taman hiburan yang sesuai untuk kanak-kanak dan orang dewasa. Antara permainan di taman hiburan tersebut adalah Drift Cart dan terdapat juga pawagam 5D yang efeknya hampir sama dengan pawagam 4DX.

Selain itu, bagi anda yang gemar bergambar, anda boleh mengambil gambar di muzium 3D dan pasti anda akan memiliki gambar ‘awesome’ untuk dikongsikan nanti.

Had so much fun at the #alive3dartgallery at @segarcity which features 50 interactive paintings and optical illusions with 5 themes – Adventure Zone, Aquarium Zone, Animation Zone, Exotic Zone and Dark Art..here you can pose and take plenty of interesting photos for your Instagram feed and Facebook pics to wow your friends… #roadtripwithbuddies #travelwithbuddies #echahandfriendsadventures #zdimadventures #segarcity @tourismmalaysiasentral #tourismmalaysiasentral #livelifelah #portdickson

A post shared by  Msia travel blogger/influencer (@livelifelah) on May 19, 2019 at 10:33am PDT

I miss these players. This is how we Champions look like. Having fun at Lukut. Well, it's a small town yet hidden with great fun. When you are in Negeri Sembilan, don forget to check yourself in here at Segar City – Wild West Cowboy, Alive 3D Art Gallery, Lukut. Go-Cart is only a small part of game. Many more activities awaiting you here. Would you like to guess who was the Champion in this game?! 😝 . . . #tourismmalaysia #cuticutimalaysia #malaysiatrulyasia #visitmalaysia #visitmalaysia2020 #vm2020 #travel2n9 #negerisembilan #lukut #discovermalaysia #wildwestcowboy #adventure #malaysia #portdickson #segarcity #alive #fun #champion #player #gokart #karting #lovetotravel #travelphotography #goasean #instatravel #wanderlust #wanderer #travelasia

A post shared by  Serene ♾ (@serenexoxo) on May 10, 2019 at 1:35am PDT

Escape Room merupakan antara tarikan yang menarik buat mereka yang ingin mencabar diri mereka. Jika anda penggemar permainan yang menguji minda, anda boleh mencuba Escape Room ini.

Bagi anda penggemar sukan lasak, anda mungkin boleh mencuba untuk bermain ‘flying fox’. Menarik bukan? Jika anda ingin anjurkan team building di sini pun agak sesuai kerana pelbagai aktiviti menarik boleh dilakukan di sini.

Harga tiket masuk adalah bermula daripada RM31 untuk dewasa dan RM21 untuk kanak-kanak. Dikhabarkan pada 9 September 2019 ini, pihak Segar City tawarkan promosi harga tiket. Untuk maklumat lanjut anda boleh layari laman sesawang SEGAR City.

Kini, jika ke Port Dickson anda boleh singgah ke SEGAR City untuk meluangkan masa bersama keluarga anda. Di bawah ini kami listkan tempat menarik yang anda boleh pergi di Malaysia.

Skytrex Di Sungai Congkak, Hulu Langat Tarikan Terbaharu Buat Penggemar Sukan Lasak

Gelongsor Terpanjang Di Dunia Bakal Dibuka Ogos Ini

10 Senarai Tempat Berlatar Belakangkan Bangunan KLCC Yang Boleh Anda ‘Chill’


Segar Dan Menyelerakan, Starbucks Lancarkan Seleksi Minuman Baru Sempena Musim Panas

Sempena musim panas, Starbucks Malaysia kini perkenalkan 4 minuman baru yang pastinya akan membawa ‘vibes’ musim panas dan melegakan dahaga. Malah, minuman baru ini akan buat anda berasa seperti berada di pantai menikmati minuman menyegarkan.

Seleksi minuman tersebut adalah Starbucks Macadamia White Chocolate Latte, Starbucks Seaside Macadamia White Chocolate Frappuccino, Starbucks Mango on the Beach Frappuccino dan Starbucks Strawberry Mango Jelly Starbucks M:LK Cream Oolong.

Seas the day with our all-new Strawberry Mango Jelly Starbucks M:LK Cream Oolong, Macadamia White Chocolate Latte, Seaside Macadamia White Chocolate Frappuccino and Mango On The Beach Frappuccino today!#starbucksmalaysia #LetsSummer pic.twitter.com/5usD9uDyGK

— Starbucks Malaysia (@StarbucksMY) April 19, 2022

Keempat-empat minuman tersebut telah dilancarkan secara rasmi semalam dan boleh dikatakan segelintir penggemar minuman jenama Starbucks telah mencubanya.

Kami juga telah mencuba keempat-empat minuman tersebut dan secara personal, kami menyukai Starbucks Seaside Macadamia White Chocolate Frappuccino. Bagi minuman Starbucks Seaside Macadamia White Chocolate Frappuccino, anda dapat rasai kemanisan buah beri biru ‘ngam’ dengan rasa coklat putih macadamia.

Untuk mereka yang gemar rasa menyegarkan, kami cadangkan untuk anda cuba Starbucks Strawberry Mango Jelly Starbucks M:LK Cream Oolong. Lebih menarik, setiap minuman akan diletakkan coklat putih berbentuk payung yang menyerikan lagi minuman anda.

Selain daripada seleksi minuman baharu, Starbucks Malaysia juga memperkenalkan dua menu baharu iaitu Starbucks Gula Melaka Lava dan Starbucks Apam Balik Cake.

Limpahan gula melaka yang tidak kedekut untuk Starbucks Gula Melaka Lava pasti akan membuatkan penggemar gula melaka tersenyum apabila menikmati hidangan tersebut.

Nikmati suasana percutian terbaik dengan seleksi minuman baharu ini dengan harga bermula dari RM19 dan Starbucks Gula Melaka Lava serta Starbucks Apam Balik Cake yang harganya bermula dari RM10. Tunggu apa lagi?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Patut Duduk Rumah’- Netizen Kecam Wanita Hamil Terjatuh Ketika Mahu Sertai Cabaran YouTuber Bernilai RM10,000

Lakukan Amang Seksual Fizikal Terhadap Anak Rakan, Penceramah Bebas Kini Ditahan Polis


Segera ‘Cover’ Kepala Pesaing Selepas Tudungnya Tertanggal, Pesilat Malaysia Dipuji Ramai

Kontinjen Malaysia telah menunjukkan persembahan dan semangat kesukanan yang luar biasa di temasya sukan dwitahunan Asia Tengara, Sukan SEA ke-31 di Hanoi, Vietnam yang bermula sejak 12 Mei lalu.

Baru-baru ini, pesilat Malaysia, Siti Shazwana Ajak telah dipuji netizen selepas tudung pesilat Indonesia, Selly Andriani tertanggal semasa mereka berdua beraksi di dalam gelanggang.

Pesilat Malaysia 🟦 (Shazwana) tolong cover rambut pesilat Indonesia 🟥 (Selly Andriani) disebabkan tudung Selly tertanggal. 👏🏻 👏🏻 👏🏻 #seagamesvietnam #pencaksilatindonesia

♬ original sound – ✝_Alice_Harun_✝ – ✝_Alice_Harun_✝

Kejadian tersebut berlaku selepas Siti Shazwana (berwarna biru) menahan beberapa sepakan daripada Selly Andriani (berwarna merah), Siti Shazwana segera menjatuhkan pesilat Indonesia itu.

Semasa Selly Andriani jatuh, tudungnya secara tiba-tiba tertanggal. Apabila Siti Shazwana perasan kejadian itu terlaku, dia segera mencapai tudung dan menutup kepala pesilat Indonesia dengan tubuhnya sendiri.

Perkongsian video menerusi TikTok @_alice_harun_shim telah mendapat perhatian warganet yang memuji semangat kesukanan tinggi yang ditunjukkan oleh Siti Shazwana itu dengan segera cover pesaing untuknya memakai semula tudung yang tertanggal.

Orang ramai juga memuji Alice kerana mengaburkan bahagian tudung tertanggal dalam rakaman video tersebut.

Untuk maklum semua, Alice Harun merupakan bekas kapten skuad sepak takraw wanita negara. Dalam satu komen yang ditulisnya, dia segera menutup rakaman setelah insiden itu berlaku.

Begitu juga dengan rakannya yang sedang mengulas perlawanan tersebut, dia segera mengalihkan pandangan dan menutup matanya.

Tahniah diucapkan kepada semua pihak terlibat kerana bukan sahaja menunjukkan semangat kesukanan yang tinggi, bahkan mengangkat martabat agama Islam menerusi sukan.

Atlet paralimpik Greece telah dipuji netizen selepas dia segera membantu Latif Romly yang kesakitan semasa beraksi di Stadium Olimpik Tokyo.

Warganet Puji ‘Sportmanship’ Ditunjukkan Atlet Paralimpik Greece Kepada Latif Romly

‘Boleh Kami Dapat Dua Pingat Emas?’- Netizen Terharu Atlet Lompat Tinggi Sanggup Kongsi Kemenangan

Menangi Pingat Emas, Atlet Filipina Ini Dihadiahkan Tiket Kapal Terbang Dan Petrol Percuma Seumur Hidup


Sehari Terima 290 Tempahan, Tempoh Menunggu Perodua Ativa Kini Dua Hingga Empat Bulan

Pada bulan April lalu, sebanyak 20,399 buah kenderaan Perodua telah didaftarkan dengan 4,624 buah kenderaan tersebut merupakan model SUV baru Perodua Ativa.

Permintaan model Perodua Ativa kekal tinggi dengan purata tempahan sehari sebanyak 290 tempahan yang menjadikan jumlah pendaftaran Ativa sejak hari pelancaran pada bulan Mac lalu mencecah hampir 9,000 buah.

“Kami mengucapkan terima kasih kepada semua rakyat Malaysia atas sokongan padu yang diberikan.

“Tempoh menunggu Ativa kini dari dua hingga empat bulan, bergantung kepada warna dan varian yang diingini.

“Kami menasihatkan para pelanggan kami yang dihargai untuk bercakap dengan penasihat jualan kami yang sah untuk mendapatkan maklumat terkini dan tepat mengenai tempoh menunggu bagi pelbagai kombinasi varian-warna Ativa,” kata Presiden dan Ketua Pegawai Eksekutif Perodua, Datuk Zainal Abidin Ahmad dalam satu kenyataan dibuat.

Tambah beliau lagi, berikutan isu kekurangan cip semikonduktor yang memberi kesan negatif kepada pelbagai industri secara global. Jualan 20,399 kenderaan Perodua pada April mencatatkan penurunan sebanyak 16.5% daripada 24,431 unit pada Mac.

“Walaupun isu kekurangan cip semikonduktor masih berlangsung secara global, Perodua berjaya menghasilkan 20,278 kenderaan pada April 2021, menjadikan jumlah pengeluaran kami setakat tahun ini sebanyak 80,661 unit,” kata beliau lagi.

“Perodua tetap komited terhadap penghantaran tepat pada masanya, dibantu oleh skala ekonomi kami. Kami mengucapkan terima kasih kepada para pelanggan yang dihargai atas kesabaran mereka.

“Kami akan bertungkus lumus untuk menyerahkan sebanyak kenderaan yang mungkin sebelum tamatnya pengecualian cukai jualan kerajaan pada akhir bulan Jun ini,” tambah beliau lagi.

Difahamkan, isu kekurangan cip merupakan keutamaan Perodua buat masa ini. Perodua sedang mengkaji kesemua sumber yang ada termasuklah bekerjasama dengan pihak kerajaan dan rakan-rakan niaga lain untuk mencari penyelesaian.

Adakah anda salah seorang yang telah membuat tempahan Perodua Ativa baru-baru ini? Apakah pandangan anda mengenai tempoh menunggu yang agak lama ini? Kongsikan pendapat anda melalui ruangan komen di bawah.

Sebelum ini ada seorang bekas pemandu ‘rally’ telah melenjan kereta Perodua Ativa menaiki Genting Highlands. Tonton video tersebut melalui pautan di bawah.

Lihat Bekas Pemandu ‘Rally’ Lenjan Perodua Ativa Naik Genting Highlands

Dilengkapi Enjin Turbo, Ini Kos ‘Maintenance’ Perodua Ativa Yang Anda Kena Tahu

Perodua Ativa Dilancarkan Secara Rasmi, Harga Bermula RM61,500


Seiko Perlihatkan Koleksi Kolaborasi Edisi Terhad Bersama Naruto

Model 5 Sports merupakan antara model ikonik untuk jenama Seiko dan tidak terhenti dengan kolaborasi khas bersama Street Fighter V, kali ini Seiko memilih watak terkenal dari manga Naruto dan Boruto untuk koleksi edisi terhad terkini.

7 model boleh dipilih daripada siri ini dengan setiap model mengambil inspirasi pakaian watak Naruto iaitu Naruto, Boruto, Sasuke, Rock Lee, Gara, Shikamaru dan Sarada. Lebih menarik, setiap model mempunyai rekaan belakang logo setiap tribe yang diwakili mereka dalam siri Naruto.

Setiap model akan disimpan dalam kotak khas berbentuk skrol yang menjadikan jam tangan ini satu item yang hebat untuk disimpan oleh peminat setia Naruto dan juga Seiko. Hanya 6,500 unit dihasilkan untuk setiap rekaan dan koleksi ini dijangka akan mula berada di pasaran Disember ini.

Ini pula beberapa kolaborasi jenama lain bersama siri manga Naruto. Baca lagi pada pautan di bawah.

Pandang Pertama adidas Copa UltraBoost x Naruto ‘Kakashi’

Naruto Hiasi Pavilion Kuala Lumpur Sempena Koleksi Khas Bersama Coach

New Era Malaysia Lancar Koleksi Khas ‘Naruto’


Seiko x BAPE Lancar Model Kolaborasi Edisi Terhad ‘Mechanical Divers’ 9 Februari Ini

Tidak ramai yang mampu untuk membeli seutas jam tangan berjenama Rolex. Sebagai alternatif, pengumpul jam dan penyelam laut dalam terutamanya menjadikan model Seiko Diver untuk kegunaan harian kerana kemampuannnya bertahan di dalam laut pada harga yang mampu milik.

Model Seiko Diver ini bakal kembali hit kerana jenama terkemuka Jepun, Bathing Ape bakal melancarkan model kolaborasi bersama Seiko untuk model Mechanical Diver.

A BATHING APE® proudly presents a collaboration with SEIKO, a Japanese watchmaker loved worldwide for its innovative technology. The diver’s watch from the crossover will be available on Saturday 9, February 2019. The unique combination of the BAPE®’s original ABC camo featured on the face of the watch, the urethane band famous in a diver’s watch and sublime black bezel gives the exclusive item a casual yet luxurious feel. The back of the watch is engraved with “A BATHING APE LIMITED EDITION” making the collaboration item a premium, one of a kind. Available at A BATHING APE® locations in Japan, BAPE.COM WEBSTORE and ZOZOTOWN. ※Items will be exclusively available in Japan. #bape #seiko

A post shared by  A BATHING APE® OFFICIAL (@bape_japan) on Feb 4, 2019 at 11:18pm PST

Model yang mirip Rolex Submariner ini dihiasi corak ikonik ABC Camo BAPE dan hadir dengan strap getah serta fungsi glow in the dark. Paling istimewa adalah bahagian belakang jam ini ditempa dengan ayat “A BATHING APE LIMITED EDITION” di samping tulisan jenama Seiko.

Jam tangan ini akan berada di pasaran pada 9 Februari ini di semua butik rasmi Bathing Ape. Tidak lupa juga ianya akan dijual secara eksklusif di bape.com dan ZOZOTOWN secara raffle. Model ini bakal dijual pada harga ¥60,000 (~RM2,233). Yang pasti, ianya masih ‘mampu milik’.


Tiket Serendah RM209 ke Tokyo, Promosi ‘Gila’ AirAsia Sedang Berlangsung Hingga Rabu

Akhirnya saat yang dinanti-nantikan telah tiba. AirAsia kini menawarkan promosi lebih sejuta tempat duduk percuma kepada anda dengan harga yang tidak masuk akal ke pelbagai 10 destinasi antarabangsa iaitu Seoul, Busan, Tokyo (Narita), Taipei, Fukuoka, Melbourne, Sydney, Perth, Gold Coast, dan Ahmedabad.

Untuk pengetahuan anda, promosi ini bakal berlangsung pada 24 Februari 2020 sehingga 26 Februari 2020 manakala tempoh penerbangan bermula 1 Mac 2020 hingga 31 Oktober 2020.

Melalui tinjauan kami, harga tiket untuk penerbangan dua hala Fukuoka bermula dari RM110 sahaja. Selain itu, penerbangan dua hala ke Seoul bermula dari RM172 sahaja. Murah, bukan?

Akan tetapi, harga yang ditawarkan tidak termasuk caj tambahan lain. Tunggu apa lagi, anda boleh rebut peluang beli tiket penerbangan ini segera di laman sesawang AirAsia atau menerusi aplikasi AirAsia.

Bagi memudahkan pembayaran anda, gunakan kad BigPay yang pastinya akan bantu anda membuat pembayaran dengan cepat dan pantas. Kad BigPay ini banyak kelebihannya dan ia bukan sahaja boleh digunakan di Malaysia tetapi juga boleh digunakan untuk membuat pembayaran di luar negara dengan lebih mudah.

Tiada kad BigPay? Anda boleh mendaftar dan menggunakan refferal code ini 1GZSREAKLO untuk mendapatkan kredit sebanyak RM10. ‘Awesome’ promosi kali ini.

Sementara itu, apa kata baca tip untuk memudahkan percutian anda pada pautan di bawah ini.

7 Tip Untuk Penerbangan Lebih Selesa Dan Murah Dengan AirAsia

Ini 20 Tip Dan Etika ‘Wajib’ Anda Amalkan Ketika Menaiki Penerbangan

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’


Seiko x Prospek Hadir Dengan Koleksi Edisi Khas ‘Gundam’

Seiko berkolaborasi dengan Prospek tampil dengan koleksi edisi khas jam tangan Gundam sempena ulang tahun ke-40. Menariknya koleksi ini hadir dengan 3 model yang berinspirasikan dari Mobile Suit Gundam iaitu SBDB 033, SBDX029 dan SBDX 027.

Koleksi tersebut menampilkan 3 variasi warna iaitu putih, merah dan hijau. Malah, pada setiap belakang jam tangan diletakkan nombor unit dimana koleksi ini terhad sebanyak 300 unit sahaja di seluruh dunia.

Walaubagaimanapun, tarikh rasmi koleksi ini akan tersedia masih belum diketahui tetapi ia dijangka akan keluar pada bulan ini. Harga bagi koleksi ini adalah ¥630,000 (~RM23,355) sahaja.


Sejak COVID-19 Melanda, Jack Ma Dilaporkan RM6.23 Trilion Lebih Kaya

Sejak pandemik COVID-19 melanda, dapat dilihat kehidupan orang ramai sedikit berbeza. Baik dari segi gaya kerja mahupun norma seharian. Malah, dilaporkan kepelbagaian sektor yang terkesan membuatkan orang ramai kehilangan kerja.

Walau bagaimanapun, perkara ini tidak berlaku buat Jack Ma selaku pengasas bersama serta bekas pengurus eksekutif Alibaba Group. Berdasarkan laporan baharu yang dikeluarkan, Jack Ma direkodkan sudah berjaya mengumpul sekitar $1.5 trilion (~RM6.23 trilion) sepajang tahun ini.

Lebih hebat, keuntungan besar yang diperoleh ini dilaporkan lebih banyak berbanding lima tahun terakhir pendapatannya sepanjang menjadi pengurus Alibaba.

Difahamkan industri e-commerce yang menerima tempahan yang berganda sejak pandemik melanda antara yang membuatkan Alibaba berjaya mengaut keuntungan yang tinggi sekaligus menguntungkan Jack Ma selaku pemegang saham.

Selain Jack Ma, dilaporkan seramai 257 individu seluruh dunia turut menyertai billionaires club setakat Ogos ini sekaligus membuatkan dunia kini mempunyai 878 bilionair dimana 626 daripadanya terdiri merupakan rakyat Amerika Syarikat.

Tidak cukup dengan Alibaba, Jack Ma dijangka bakal menawarkan IPO Ant Group kepada orang ramai. Pembukaan saham Ant Group dengan nilai $34 bilion (~RM141.5 bilion) ini sekaligus menjadikan saham Ant Group sebagai nilai IPO terbesar dalam sejarah serta meletakkan Jack Ma sebagai manusia kesebelas terkaya dunia.

China selepas pengasas jenama air botol terkenal iaitu Nonfu Spring berjaya menduduki tempat pertama.

Penjual Air Botol Jadi Individu Terkaya Di China, Bagaimana Dia Menewaskan Jack Ma?

Jack Ma Sumbangkan 2 Juta ‘Face Mask’ Ke Malaysia Dan Tiga Lagi Negara Asean

Tonton Sejarah Pembangunan Alibaba Oleh Jack Ma Sejak Pada Tahun 1999


Sejarah Bagaimana Silicon Valley Mampu Menjadi Hub Teknologi Bernilai RM12 Trillion

Nampaknya penglibatan syarikat-syarikat legend telah bermula lebih awal lagi sebelum lahirnya Google, Facebook dan Apple. Tonton video ini untuk melihat bagaimana Silicon Valley berjaya menjadi hub terpenting untuk industri teknologi dunia ketika ini.


Sejarah Yang Ramai Tidak Tahu Di Sebalik Cuti Hari Buruh Di Negara Ini

Mengapa kita menyambut Hari Pekerja pada 1 Mei? Adakah kerana majikan berprihatin dengan pekerja dan memberi pelepasan? Atau sebagai pengiktirafan usaha dan keringat pekerja?

1 Mei bukan untuk merai pekerja yang terperuk dalam pejabat beraircond, ia lebih kepada hari pekerja manual atau buruh.

Sambutan ‘May Day’ ini bermula di Amerika Syarikat pada 1880-an. Ketika itu Amerika berada dalam zaman ‘Gilded Age’ (1865-1900), satu zaman yang terkenal dengan amalan sistem ekonomi ‘laissez faire’ di mana kerajaan tidak bercampur tangan dalam ekonomi. Dengan amalan tersebut industri berkembang pesat dan Amerika menjadi ekonomi terbesar di dunia.

Kerajaan pusat adalah lemah, membolehkan golongan kapitalis (pemilik kilang) menguasai ekonomi. Untuk memaksimakan untung, pekerja kilang dipaksa untuk bekerja 12 hingga 14 jam, malah ada yang sampai 16 jam sehari. Tiada hari cuti. Pekerja kanak-kanak ialah perkara biasa. Tiada undang-undang yang mewajibkan kanak-kanak bersekolah.

Maka, para pekerja kilang mula memperjuangkan idea bekerja 8 jam sehari (‘eight hours labor, 8 hours recreation, 8 hours rest’). Untuk memperjuangkan hak tersebut, mereka mogok dan berarak di jalan. Selalunya mereka akan dipukul dan ditembak oleh polis upahan kapitalis seperti ‘Pinkerton Guards’.

Kemuncak konflik antara kapitalis dan pekerja ialah Peristiwa Haymarket (Haymarket Affair) yang berlaku pada 3-4 Mei 1886. Semasa pekerja berarak di Haymarket Square (di Chicago) menuntut bekerja hanya 8 jam sehari, golongan anarkis (golongan ekstremis yang ingin menggulingkan kerajaan) meletupkan bom dan mengorbankan beberapa anggota polis dan orang awam. Lanjutan daripada peristiwa tersebut, ramai pemimpin kesatuan pekerja telah ditangkap dan dihukum bunuh.

2 tahun kemudian (1888), Persatuan Buruh Amerika (American Federation of Labor) menjadikan 1 Mei sebagai tarikh peringatan Peristiwa Haymarket. Pekerja kilang hanya akan bekerja 8 jam sahaja pada hari tersebut sebagai tanda protes.

Second International (gabungan sosialis sedunia) menyambut tindakan tersebut. Maka pada tahun seterusnya (1889), 1 Mei ditetapkan sebagai Hari Pekerja Antarabangsa (International Workers Day).

Nasib buruh di Amerika hanya berubah dengan munculnya presiden yang bernama Teddy Roosevelt (1901-1909). Roosevelt yang berwatak ‘strongman’ dengan beraninya menguatkuasakan waktu bekerja 8 jam sehari untuk buruh wanita, mengharamkan pekerja kanak-kanak, dan mengenakan kawalan undang-undang ke atas syarikat-syarikat besar (‘trust’).

Presiden Taft yang mewarisi Roosevelt telah memecahkan syarikat-syarikat gergasi seperti Standard Oil (milik John D. Rockefeller) dan U.S. Steel (milik J.P. Morgan) kepada syarikat-syarikat kecil demi membanteras monopoli kapitalis terhadap ekonomi.

Roosevelt dipengaruhi oleh pemikiran progresif ‘New Liberalism’ yang dibawa oleh pemikir seperti Herbert Croly. Berbeza dengan ‘Old Liberalism’ atau ‘Classical Liberalism’ yang melarang kerajaan bercampur tangan dalam ekonomi, pendukung ‘New Liberalism’ melihat kerajaan berperanan untuk menegakkan keadilan di antara kapitalis dan pekerja.

Mereka melihat ideologi liberal yang dogmatik hanya akan menghakis keyakinan orang ramai terhadap sistem politik demokrasi dan sistem ekonomi pasaran dan memberi ruang kepada gerakan kiri yakni sosialis, komunis dan anarkis untuk ‘menunggang’ (hijack) isu-isu yang berkaitan dengan kebajikan buruh.

Presiden sebelum Roosevelt iaitu McKinley mati dibunuh oleh pengganas anarkis, jadi tindakan Roosevelt adalah penting untuk membendung pengaruh anarkis.

Di Malaysia, sambutan Hari Pekerja juga ada kaitan dengan anjakan paradigma dalam pemikiran pemimpin. Hari Pekerja tidak diiktiraf sehingga 20 Mei 1972 apabila Tun Dr. Ismail mengumumkan 1 Mei sebagai Hari Pekerja dan sebagai cuti umum.

Sebelum itu, idea sambutan Hari Pekerja ditentang kerana kerajaan mengamalkan ekonomi laissez faire dan dikhuatiri 1 Mei akan ‘ditunggang’ oleh golongan kiri (sosialis dan komunis). Lihat keratan akhbar Berita Harian bertarikh 25 Februari 1960 di bawah.

Pengumuman Tun Dr. Ismail dibuat kerana pemikiran Tun Abdul Razak (Perdana Menteri 1970-1976) berbeza dengan elit lama di era Tunku Abdul Rahman. Semasa Tun Razak belajar di London, beliau menghadiri kuliah Harold Laski di London School of Economics dan menyertai Persatuan Fabian (Fabian Society) dan juga Parti Buruh (Labour Party).

Pengalaman Tun Razak mendedahkan beliau kepada idea-idea sosialisme. Walaupun Tun Razak bukan seorang sosialis, namun idea sosialisme mengenai keadilan sosial, kesamarataan dan hak buruh telah melekat pada Tun Razak dan mempengaruhi halatuju pemerintahan beliau (rujuk Abdul Rahman Abdul Aziz, Pembangunan 1960-an: Daripada Kata-kata Tun Abdul Razak Hussein, 2014, halaman 10-11).

Maka tidak hairanlah Tun Razak lebih akomodatif dengan tuntutan sambutan Hari Pekerja yang dikaitkan dengan gerakan kiri.

Jadi, anda dapat bercuti pada hari ini bukan kerana ihsan golongan kapitalis, tetapi atas perjuangan golongan buruh terdahulu untuk membela nasib diri. Kerana merekalah pekerja menjadi golongan yang mempunyai pelbagai hak, bukan setakat hamba kapitalis.

Rujukan:
Eric Arnesen (2007), Encyclopedia of U.S. Labor and Working-Class History
Abby Peterson & Herbert Reiter (2016), The Ritual of May Day in Western Europe: Past, Present and Future


Selamat Tinggal iPod, Ini Sejarah Sepanjang 16 Tahun Sejak Mula Diperkenal Apple

Apple pada minggu ini akhirnya mengumumkan mereka bakal mengakhiri siri pengeluaran iPod Nano dan iPod Shuffle. Mula diperkenalkan pada 2001, akhirnya siri ini bakal diberhentikan berikutan tidak lagi releven di dalam pasaran serta kebergantungan orang ramai terhadap telefon pintar yang semakin meningkat.

Menyingkap kembali sejak mula Steve Jobs mula memperkenalkan iPod, peranti yang hadir dengan rekabentuk yang ‘comel’ serta pelbagai warna ini nampaknya berjaya mengubah cara orang ramai mendengar muzik. iPod Classic yang mula diperkenalkan pada 2001 bukanlah mp3 player pertama yang hadir di dalam pasaran, namun berjaya membuatkan orang ramai mendapatkannya berikutan kualiti yang ada padanya.

Selang 4 tahun, Apple berjaya menemui solusi untuk menghasilkan iPod yang lebih kecil dan kompak. Model tersebut adalah iPod Nano.Steve Jobs turut menamakan iPod Nano sebagai iPod yang mampu menyimpan 1,000 lagu di dalam poket dengan mudah.

Buat peminat jenama Apple diluar sana, pengumuman iPod Nano ini antara detik ikonik Steve Jobs yang mungkin anda tidak boleh lupakan selain daripada pengumuman Apple iPhone pertama pada tahun 2007.

Apa yang membuatkan iPod tampil menarik adalah simplicity yang berjaya ditampilkan melalui produk keluaran Apple. Ianya mudah digunakan dan hadir dengan rekabentuk yang moden dan memudahkan pengguna. Tidak dilupakan juga siri ini berjaya menjadi ‘mp3 player’ yang dominen meskipun dengan kehadiran beberapa pencabar jenama lain seperti Microsoft, Sony dan Fii0.

Sejak mula diperkenalkan pada tahun 2005, iPod Shuffle dan iPod Nano masing-masing turut menerima perubahan dari segi rekabentuk. Berpegang kepada konsep ‘thinner and lighter’, kedua-dua model akhirnya berjaya hadir dengan rekabentuk terakhir menerusi generasi ke-4 buat iPod Shuffle dan generasi ke-7 melalui iPod Nano.

Dikhabarkan sepajang 16 tahun penjualan, Apple berjaya mencatat penjualan lebih 400 juta unit iPod diseluruh dunia. Berakhirnya pengeluaran iPod Nano, Shuffle dan Classic turut bermakna siri pengeluaran awal iPod turut berakhir. Pengeluaran iPod Touch yang kini lebih mirip kepada iPhone masih diteruskan dengan ruang storan 32 GB setakat ini.

Terima kasih atas Apple atas idea untuk memperkenalkan iPod. Kehadiran peranti ini sedikit sebanyak berjaya mencorakkan industri muzik digital serta pengeluaran mp3 player diluar sana. Kehadirannya berjaya memberi hiburan buat ramai orang khususnya mereka yang membesar di zaman kebanjiran mp3 sebelum datangnya servis penstriman muzik.


Rupanya Kerana Kecewa Dengan Ferrari, Lamborghini Cipta Kereta Sendiri

Lamborghini merupakan satu jenama kereta mewah berprestasi tinggi yang menjadi buruan golongan berduit dari seluruh dunia. Namun jauh ke belakang, jenama yang berasal dari Itali itu menyimpan sejarah yang menarik.

Pada awalnya pengeluar Aventador ini dimulakan oleh seorang perusahaan traktor bernama Ferruccio Lamborghini. Traktor dengan nama Lamborghini Trattori dibangunkan dari lebihan perkakas senjata sewaktu pasca Perang Dunia II yang dikeluarkan secara berlebihan pada ketika itu.

Selepas Perang Dunia II tamat, Lamborghini yang terkenal sebagai mekanik handal di Angkatan Udara Itali memulakan perniagaan traktor yang mana sebahagian dari komponennya berasal dari lebihan peralatan ketenteraan. Tak disangka, perniagaannya berkembang pesat hingga ke sektor infrastruktur termasuk mengeluarkan penghawa dingin dan pemanas untuk kegunaan rumah.

Ferruccio Lamborghini pun berubah menjadi kaya raya dan mula terlibat dalam hobi mahal dengan membeli sebuah Ferrari 250 GT. Namun, beliau kecewa dengan kereta mewah tersebut terutama di bahagian clutch hingga akhirnya beliau mengambil keputusan untuk bertemu Enzo Ferrari dan memberikan cadangan beliau.

Namun pandangan beliau di pandang sebelah mata oleh Enzo Ferrari, dan kata-kata sinis berikut dilemparkan membuat Ferruccio Lamborghini tersinggung. “Masalah sebenar bukan pada kereta, tapi pada pemandunya!” kata Ferrari.

Lebih parah lagi, Ferrari melontarkan ucapan pedas dengan menyuruh Lamborghini untuk menguruskan perniagaan traktornya saja. Merasa dihina, Lamborghini bersumpah untuk mencipt kenderaan yang bakal mematahkan pesona Ferrari.

Setelah itu, Lamborghini mulai serius untuk mengeluarkan kereta berprestasi tinggi. Untuk bahagian rekabentuk beliau mengupah seorang designer berbakat bernama Giampaolo Dallara yang pernah bekerja didalam pasukan Ferrari V2. Bekas pekerja Ferrari iaitu Giotto Bizzarini, Franco Scaglione, dan Gian Paolo Dallara juga diajak bergabung menyertai beliau.

Tugas 3 orang bekas pekerja Ferrari itu sangat jelas: membuat GT mewah dan kuat yang mampu mencapai kelajuan 241 km/jam. Akhirnya, pengeluaran kereta pertama berjaya dihasilkan dan nama pengasasnya dijadikan sebagai jenama kereta ini – Lamborghini 350GT. Ia diperkenalkan kepada umum pada bulan Mac 1964 di Geneva Auto Show.

Hingga kini, Lamborghini dan Ferrari terus bersaing untuk mencipta kenderaan yang menjanjikan prestasi terbaik. Kedua jenama ini juga memiliki karakter dan peminat masing-masing.

LIKE dan FOLLOW Vocket di Facebook serta Instagram


Sejarah Lapangan Terbang Sultan Abdul Halim Yang Digelapkan British?

Semestinya anda tertanya-tanya bagaimana industri penerbangan Malaysia berkembang daripada satu garis masa ke satu garis masa yang lain.

Bagaimana pula Lapangan Terbang Sungai Besi direkodkan sebagai lapangan terbang pertama di Tanah Melayu pada tahun 1933?

Bagaimana pula kalau kami katakan 23 tahun sebelum wujudnya perkhidmatan penerbangan Malayan Airways Ltd atau lima tahun sebelum pembinaan Lapangan Terbang Taiping, Perak, telah wujud satu lapangan terbang yang pertama di bina di Tanah Melayu?

Atau ada sejarah tersembunyi yang merekodkan satu cerita lain disebalik itu yang menjadikan Lapangan Terbang Sungai Besi bukanlah lapangan terbang pertama yang dibina di Malaysia.

Melalui satu ulasan panjang daripada seorang peguam dan ahli kaji sejarah, Yusrin Faidz menjelaskan bahawa Lapangan Terbang Alor Setar – sekarang dikenali sebagai Lapangan Terbang Sultan Abdul Halim – adalah lapangan terbang pertama di tanah melayu.

Ia dibuktikan melalui satu tarikh yang lebih awal, iaitu enam tahun sebelum pembinaan Lapangan Terbang Sungai Besi dan lima tahun sebelum pembinaan Lapangan Terbang Taiping, sebuah pesawat Royal Dutch Airlines (KLM) telah mendarat di Kepala Batas, Alor Setar pada 21 November 1924.

Pada tahun 1928, telah direkodkan di dalam buku Touring The Tropics At Top Speed bahawa KLM melalui ejennya KLM Hindia Belanda (KNILM) telah mendarat di Alor Setar seminggu sekali. Penerbangan daripada Medan, Indonesia itu akan berhenti di Alor Setar sebelum meneruskan penerbangan ke Amsterdam.

Manakala pada tahun 1931, Will Rogers, seorang bintang Hollywood yang dalam perjalanan ke Bangkok melalui pesawat KLM pernah singgah dan bermalam di Alor Setar.

Manakala pada 1935, terdapat gambar yang mencatatkan perjalanan udara bagi Imperial Airways – syarikat penerbangan British – yang menjadikan Kepala Batas sebagai hab persinggahan.

Lapangan Terbang Alor Setar juga pernah dijadikan tempat persinggahan untuk acara perlumbaan pesawat udara dunia ‘MacRobertson Air Race’ pada Oktober 1934.

Di dalam ulasan ini juga, Yusrin Faidz bertanya soalan yang sama ; kenapa pihak British menggelapkan sejarah ini.

Dengan segala bukti yang beliau berikan dan garismasa yang jauh di antara kewujudan Lapangan Terbang Alor Setar dan Lapangan Terbang Sungai Besi Kuala Lumpur membuatkan kami tertanya-tanya mengapa sejarah ini tidak pernah dicerita.

Melalui pandangan kami, kewujudan Lapangan Terbang Alor Setar tidak diraikan sebagai lapangan terbang pertama kerana tidak wujud satu banggunan yang menjadikan ia sebagai pusat penerbangan pertama tanah melayu ketika itu.

Rekod lama mencatatkan bahawa tiada apa-apa struktur bangunan kecuali landasan kapal terbang yang dibina di tengah-tengah sawah padi.

Sejarah mencatatkan Lapangan Terbang Taiping sebagai lapangan terbang tertua di Malaysia dan mula dibina pada tahun 1929. Ia menjadi hub persinggahan bagi penerbangan komersial – tidak digunakan untuk ketenteraan.

Ini dapat dibuktikan apabila Foreign Aeronautical News menerbitkan satu risalah yang memberitahu bahawa terdapat lapangan terbang sedang  ‘dibina’ sekitar awal tahun 1931 di sekitar Ke Alor Setar.

Jadi di sini kami dapat simpulkan bahawa ketidakwujudan banggunan serta infrastruktur telah menjadikan sejarah ini tidak dicatat malah tidak dianggap sebagai lapangan terbang pertama di Tanah Melayu ketika itu.

Jika anda sedang membaca artikel ini dan dalam perjalanan ke Korea. Anda boleh baca tips jimat yang anda boleh buat di Korea. Klik pautan di bawah untuk membaca.

Ini Aktiviti Yang Anda Boleh Lakukan Dan Berjimat Di Korea

5 Sebab Kenapa Lapangan Terbang Antarabangsa Langkawi Kini Jadi Tumpuan Kaki ‘Shopping’!


Maksud Sebenar Perkataan ‘OK’ Dan Sejarah Di Sebaliknya

Umum sedia faham yang OK merupakan jawapan paling ringkas apabila ditanyakan sesuatu soalan. OK menunjukkan signifikasi yang anda faham tentang soalan yang ditanya atau menyatakan ya kepada sesuatu. Walaupun sudah ringkas, ianya diringkaskan lagi oleh orang kita apabila cuma ‘K’ sahaja yang tinggal. ‘K’ biasanya akan dijumpai melalui balasan pesanan menerusi SMS atau WhatsApp.

Saban hari kita menggunakan perkataan OK ini dan adakah kita tahu maksud OK ini? Adakah ianya mempunyai maksud tersendiri yang kita sendiri tidak tahu? Jadi mari kita ambil tahu sedikit tentang sejarah perkataan ok ini.

Ianya bermula di Boston, Massachusetts, Amerika Syarikat pada hujung tahun 1830an di mana editor-editor akhbar suka untuk mencipta singkatan (akronim) kepada istilah untuk diisi dalam ruangan akhbar mereka antaranya OW (all right) dan WOOOFC (with one of our first citizens).

Pada 23 Mac 1839, istilah OK telah diperkenalkan buat pertama kali dalam akhbar Boston Morning Post untuk memberi maksud all correct (Oll Korrect). Ejaan all correct dieja sedemikian sebenarnya hanyalah satira akhbar berkenaan tetapi nampaknya, perkataan OK survived sehingga sekarang berbanding istilah singkatan yang lain.

Tetapi teori berkenaan ok bukan hanya datang dari akhbar Boston Morning Post ini sahaja. Satu lagi teori adalah dari seorang rakyat Amerika bernama Martin Van Buren. Beliau adalah salah seorang calon untuk bertanding dalam pilihan raya di tahun 1849. Beliau mempunyai nama panggilan ‘Old Kinderhook’ dan ada mengatakan bahawa Buren adalah seorang yang tidak pandai mengeja. Jadi setiap dokumen yang beliau terima, beliau akan tanda ‘OK’, dengan maksud all correct.

Sedekad dari tarikh ini, ramai yang mula menandatangani dokumen mereka dengan ok dan menggunakan terma ok di telegraph bagi menandakan semuanya dalam keadaan baik. Kini masyarakat memandang ok sebagai sesuatu yang mudah untuk ditulis dan dicakap sambil memberi makna YA yang cukup jelas.

Pada awalnya ramai yang skeptikal untuk menggunakan istilah ok untuk urusan rasmi kerana tidak mahu dipandang sebagai tidak pandai. Mana tidaknya, all correct ditulis ok. Nampak sangat seperti anda tidak tahu mengeja all correct dengan betul.

Tetapi menjelang abad ke-20, ok sudah menjadi satu istilah yang mainstream dan diguna pakai oleh setiap individu. Istilah ok ini memudahkan komunikasi harian kerana ianya diguna pakai di seluruh dunia. Anda sebut sahaja ok di Bangkok, London, Tokyo atau Dubai, mereka akan faham ianya cara untuk menyatakan kata sepakat atau ya tanpa perlu bercakap lebih.

Begitulah serba sedikit asal istilah ok ini. Walaubagaimanapun, istilah ok ini masih lagi tidak sesuai diguna pakai dalam penulisan rasmi; thesis contohnya kerana ianya tidak professional. Anda tidak akan jumpa perkataan ok dalam mana-mana tulisan rasmi. Ok? Kalau semua sudah jelas, ok lah tu.


Sejarah Pizza Hut, Bermula Daripada Pinjam Duit Ibu Sampai Jadi Jenama Besar

Pizza Hut adalah jenama besar dalam industri makanan dan minuman. Dilahirkan pada tahun 1958, hari ini, Pizza Hut adalah syarikat francais pizza terbesar di dunia.

Di Malaysia, Pizza Hut mula bertapak pada 19 Mei 1982 di Yow Chuan Plaza, Kuala Lumpur.

Sejak itu, Cerebos, syarikat yang bertanggungjawab mengendali jenama Pizza Hut telah membuka 29 gerai di Malaysia sebelum memutuskan untuk menjual francais tersebut kepada KFC Holdings Malaysia Berhad pada bulan Disember 1995.

Sejarah Pizza Hut bermula ketika dua saudara lelaki, Frank dan Dan Carney, meminjam USD$ 600 dari ibu mereka pada tahun 1958 untuk membuka perniagaan pizza di Wichita, Kansas.

Kedua saudara ini kemudiannya menyewa sebuah bangunan kecil di pusat Bandar Wichita dan membeli peralatan terpakai untuk membuat pizza. Nama Pizza Hut muncul selepas itu disebabkan papan tanda yang mereka guna hanya muat untuk lapan huruf.

Di malam pembukaan, Frank dan Carney mula mengedarkan pizza buatan mereka bagi menarik minat orang ramai. Setahun kemudian, pada tahun 1959, Pizza Hut ditubuhkan di Kansas, dan Dick Hassur membuka unit francais pertama di Topeka, Kansas.

Pada awal 1960-an, Pizza Hut dibesarkan dengan kekuatan pemasaran yang agresif. Kemudian pada tahun 1966, ketika jumlah unit francais Pizza Hut telah meningkat menjadi 145, sebuah ibu pejabat ditubuhkan untuk menyelaras perniagaan Wichita.

Dua tahun kemudian, francais Pizza Hut pertama dibuka di Kanada. Ini diikuti dengan pembentukan Persatuan Pemegang Francais Pizza Hut Antarabangsa (IPHFHA).

IPHFHA ditubuhkan dengan tujuan untuk memperoleh 40% operasi francais syarikat, atau 120 kedai, dan menambahkannya ke enam gerai yang dimiliki sepenuhnya oleh Pizza Hut.

Kemudian, pada tahun 1969, logo bumbung merah seperti sekarang mula digunakan untuk nama Pizza Hut. Selepas berumur 13 tahun, Pizza Hut telah berjaya menjadi restoran pizza nombor satu di dunia.

Pada tahun 1971, dari segi penjualan dan jumlahnya, restoran Pizza Hut lebih unggul daripada restoran pizza yang lain. Pada tahun 1995, Pizza Hut telah mencipta pizza dengan tepian roti yang berisi. Resepi baharu ini terbukti berjaya apabila penjualan mereka terus meningkat.

Pizza Hut juga merupakan syarikat pertama yang menyampaikan pizza ke Space Station, sebuah stesen angkasa antarabangsa. Kini, Pizza Hut masih beroperasi di setiap negara dan mempunyai lebih daripada 16,000 cawangan di lebih dari 100 negara.

Selama empat dekad bertapak, Pizza Hut telah membina reputasi yang tidak terjangkau. Produk mereka telah mendapat penghargaan dari pengguna dan juga pakar industri dari pelbagai negara. Selain itu, pencapaian mereka juga pernah ditulis di dalam Restaurant Business, Fortune dan The Wall Street Journal.

Pizza Hut telah menunjukkan bahawa sisi kejayaan sesuatu perniagaan itu adalah kerja keras serta komitmen dan dedikasi yang tinggi. Tidak kira sebanyak mana wang yang dicurah, perniagaan tanpa leadership yang baik tidak akan membawa nama Pizza Hut bertahan selama hampir empat dekad.

Untuk bacaan lanjut, klik pautan di bawah.

KFC Dan Pizza Hut Malaysia Sedia Dijual Dengan Harga RM6 Bilion

‘Pizza Heart’, Menu Unik Pizza Hut Sempena Valentine’s Day

Pizza Hut Perkenalkan Menu Istimewa ‘Sweet & Sour Cheesy Bites’ Sempena Tahun Baru Cina


Sejarah Ringkas Rockefeller Dan Mengapa Keluarga Ini Sangat Berpengaruh Di Seluruh Dunia

Semalam perginya cucu terakhir mogul bisnes Amerika Syarikat, John D. Rockefeller. Nama Rockefeller sangat terkenal di seluruh dunia kerana beliau adalah salah seorang public figure terhebat yang pernah muncul dalam sejarah Amerika Syarikat. Mengapa John D. Rockefeller ini sangat terkenal dan mengapa pengaruhnya sangat besar di seluruh dunia?

Lahir pada tahun 1839, karier John Davidson Rockefeller bermula di usia 16 tahun apabila kerja pertamanya adalah sebagai pembantu di sebuah kedai buku di Cleveland, Ohio. Walaupun baru berusia 16 tahun beliau mempunyai cita-cita untuk mempunyai pekerjaan dengan gaji yang tinggi dan hidup lebih 100 tahun.

Bermula sebagai syarikat penapisan minyak, John D mula belajar sedikit demi sedikit ilmu industri minyak sehinggalah pada tahun 1870, beliau menubuhkan syarikat Standard Oil yang kemudiannya memonopoli industri minyak di Amerika Syarikat. Disebabkan permintaan tinggi minyak tanah dan petrol pada tahun 1897(ketika ini minyak masih banyak digunakan untuk menyalakan rumah sebelum penggunaan elektrik) Standard Oil mengawal hampir 90% pasaran minyak ketika itu. Dengan wujudnya industri automotif dalam jangka masa yang sama, tiada yang dapat menghalang penguasaan Standard Oil.

Standard Oil meraih monopoli dalam bidang minyak dengan membeli kilang penapisan syarikat musuh dan memperkenalkan syarikat sendiri untuk tujuan pemasaran dan distribution minyak ke seluruh dunia. Pada 1882, kesemua syarikat ini digabungkan kepada Standard Oil Trust, di mana Standard Oil kini memiliki 90% pusat penapisan minyak dan paip saluran minyak di seluruh negara.

Cuma pada 1911, Standard Oil dipecahkan monopolinya oleh kerajaan persekutuan menjadi beberapa syarikat besar yang ada sampai ketika ini seperti BP, Exxon-Mobile, Chevron, Esso dan beberapa lagi. John D menjadi billionaire pertama di Amerika Syarikat pada tahun 1916 dan pada kemuncaknya, nilai John D adalah pada kadar 1.5% dari nilai keseluruhan ekonomi Amerika Syarikat. Sangat hebat untuk seorang individu memegang 1.5% nilai ekonomi sesebuah negara.

John D. Rockefeller juga terkenal sebagai seorang yang philanthropist (dermawan). Beliau adalah pengasas untuk dua buah universiti terkenal dunia; University of Chicago dan Rockefeller University. Sepanjang hidupnya, berbillion dollar telah disalurkan John D kepada beberapa badan amal dan juga untuk penubuhan dua universiti ini.

Banyak yang diperkatakan tentang keluarga Rockefeller ini. Antaranya adalah cara Rockefeller menguruskan Standard Oil yang mengundang kontroversi. Standard Oil menjalankan perniagaan dengan ‘membuli’ syarikat minyak kecil di mana akhirnya, mereka terpaksa gulung tikar dan menjual syarikat kecil mereka kepada Standard Oil.

Walaupun Standard Oil dibubarkan pada tahun 1911 kepada beberapa syarikat minyak yang ada hingga ke hari ini, Rockefeller mempunyai share di setiap syarikat-syarikat minyak ini dan keluarga beliau masih mendapat keuntungan sehingga ke hari ini.

Virus Zika yang melanda dunia terutamanya di Brazil ketika sukan Olimpik 2016 membuatkan satu dunia panik. Kesannya kepada ibu mengandung membuatkan virus Zika ini sangat ditakuti. Isunya di sini adalah virus Zika ‘dijumpai’ oleh Rockefeller Foundation. Ada yang berpendapat virus zika ini adalah virus ciptaan Rockefeller untuk masyarakat dunia membeli antidot virus ini dari mereka. Disebabkan penyakit ini dipatenkan kepada nama Rockefeller Foundation, hanya mereka yang boleh menghasilkan antidot untuk virus Zika ini.

Keluarga Rockefeller merupakan shareholder terbesar Chase Bank (kini dikenali sebagai JP Morgan Chase Bank) cucu terakhir Rockefeller, David adalah chairman untuk Chase Bank. Menariknya tentang Chase Bank ini adalah Chase merupakan bank pertama dari Amerika Syarikat yang membuka cawangan di Russia. Chase Bank juga tidak terlepas dari kontroversi apabila pernah menjadi orang tengah dalam urusan keewangan dengan pihak Nazi German ketika perang dunia kedua.

Walaupun sering dikecam, Rockefeller merupakan antara individu yang mengubah landskap ekonomi Amerika Syarikat. Sistem kapitalis terpimpin yang diamalkannya menjadi ikutan sehingga ke hari kini.

Adakah keluarga Rockefeller dan Rothschild mempunyai kaitan? Jika diikutkan, ya kerana sebagai keluarga yang paling berpengaruh di dunia, Rothschild mempunyai kuasa untuk mengawal sistem keewangan dunia dan Rockefeller memerlukan kuasa itu untuk meluaskan empayar Rockefeller ke seluruh dunia.

Inilah pengenalan keluarga John D. Rockefeller secara ringkasnya. Walaupun ahli keluarga asal terakhir John D Rockefeller, David meninggal dunia isnin lalu, ianya tidak langsung memusnahkan legasi yang ditinggalkan oleh John. Dikhabarkan David menjalani 7 kali pembedahan heart transplant untuk beliau panjangkan umur sehingga usia 101 tahun. Kini, generasi baharu Rockefeller pula yang akan mengambil alih tampuk pemerintahan David. The show must go on. Business as usual.